
18 Ιανουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 48 


ΑΠΟΦΑΣΕΙΣ 

Αριθμ. Δ16/Φ.51020/ο ικ.63790/1529 

Έγκριση της τροποποίησης του καταστατικού 
του Ταμείου Επαγγελματικής Ασφάλισης «Ταμείο 
Επαγγελματικής Ασφάλισης Υπουργείου Οικονο¬ 
μικών Τ.Ε.Α. ΥΠ.ΟΙΚ. Ν.Π.Ι.Δ.» 

Ο ΥΦΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 7 του ν. 3029/2002 (Α' 160) 
«Μεταρρύθμιση Συστήματος Κοινωνικής Ασφάλισης», 
όπως ισχύουν. 

2. Τις διατάξεις του άρθρου 27 του ν. 4320/2015 (Α'29) 
«Ρυθμίσεις για τη λήψη άμεσων μέτρων για την αντιμετώπι¬ 
ση της ανθρωπιστικής κρίσης, την οργάνωση της Κυβέρνη¬ 
σης και των Κυβερνητικών Οργάνων και λοιπές διατάξεις». 

3. Τις διατάξεις του άρθρου 52 του «Κώδικα Νομοθε¬ 
σίας για την Κυβέρνησης και τα Κυβερνητικά Όργανα» 
που κυρώθηκε με το πρώτο άρθρο του π.δ. 63/2005 
(Α' 98) «Κωδικοποίηση της νομοθεσίας για την Κυβέρνηση 
και τα κυβερνητικά όργανα». 

4. Τις διατάξεις του π.δ 125/2016 (Α'210) «Διορισμός 
Υπουργών, Αναπληρωτών Υπουργών και Υφυπουργών». 

5. Τις διατάξεις του π.δ 73/2015 (Α' 116) «Διορισμός 
Υπουργών, Αναπληρωτών Υπουργών και Υφυπουργών». 

6. Τις διατάξεις του π.δ 134/2017 (ΑΊ68) «Οργανισμός 
Υπουργείου Εργασίας, Κοινωνικής Ασφάλισης και Κοινω¬ 
νικής Αλληλεγγύης». 

7. Την Υ172/4-11-2016 απόφαση του Πρωθυπουργού 
«Καθορισμός σειράς τάξης των Υπουργείων» (Β' 610). 

8. Την Υ5/27.01.2015 απόφαση του Πρωθυπουργού 
«Σύσταση θέσεων Αναπληρωτών Υπουργών και Υφυ¬ 
πουργών» (Β'204). 

9. Την οικ. 44549/Δ9.12193 από 08.10.2015 (Β' 2169) 
απόφαση του Πρωθυπουργού και του Υπουργού Εργα¬ 
σίας, Κοινωνικής Ασφάλισης και Κοινωνικής Αλληλεγγύης 
«Ανάθεση αρμοδιοτήτων στον Υφυπουργό Εργασίας, Κοι¬ 
νωνικής Ασφάλισης και Κοινωνικής Αλληλεγγύης, Αναστά¬ 
σιο Πετρόπουλο», όπως ισχύει. 

10. Τις διατάξεις της υπουργικής απόφασης ΑΤ10/ 
Φ51020/οικ.48286/802/11.11.2016 «Έγκριση τροποποί¬ 
ησης - κωδικοποίησης καταστατικού του Ταμείου Επαγ¬ 


γελματικής Ασφάλισης Υπουργείου Οικονομικών Τ.Ε Α. 
ΥΠ.ΟΙΚ Ν.Π.Ι.Δ.» (Β'3662), όπως ισχύουν. 

11 .Την αριθμ. οικ .690/04.12.2018 σύμφωνη γνώμη της 
Εθνικής Αναλογιστικής Αρχής. 

12. Το αριθμ. 4509/03.12.2018 έγγραφο της Επιτροπής 
Κεφαλαιαγοράς. 

13. Το αριθμ. 1.857/30.11.2018 συμβολαιογραφικό έγ¬ 
γραφο. 

14. Τηνεκπονηθείσα αναλογιστική μελέτη βιωσιμότητας. 

15. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Την έγκριση της τροποποίησης του καταστατικού του Τα- 
μείου Επαγγελματικής Ασφάλισης «ΤΑΜΕΙΟ ΕΠΑΓΓΕΛΜΑΤΙ¬ 
ΚΗΣ ΑΣΦΑΛΙΣΗΣ ΥΠΟΥΡΓΕΙΟΥ ΟΙΚΟΝΟΜΙΚΩΝ Ν.Π.Ι.Δ.» το 
οποίο καταρτίσθηκε με το αριθμ. 1.857/30.11.2018 συμβο¬ 
λαιογραφικό έγγραφο, το οποίο συνέταξε και υπέγραψε η 
Συμβολαιογράφος Αθηνών ΜΑΡΙΑ ΑΔΑΜΟΥτου Δημητρίου. 

ΑΡΙΘΜΟΣ 1.857 

ΤΡΟΠΟΠΟΙΗΣΗ - ΚΩΔΙΚΟΠΟΙΗΣΗ ΚΑΤΑΣΤΑΤΙΚΟΥ 
Ν.Π.Ι.Δ. ΜΗ ΚΕΡΔΟΣΚΟΠΙΚΟΥ ΧΑΡΑΚΤΗΡΑ 
ΜΕ ΤΗΝ ΕΠΩΝΥΜΙΑ «ΤΑΜΕΙΟ ΕΠΑΓΓΕΛΜΑΤΙΚΗΣ 
ΑΣΦΑΛΙΣΗΣ ΥΠΟΥΡΓΕΙΟΥ ΟΙΚΟΝΟΜΙΚΩΝ Ν.Π.Ι.Δ.» 

Στην Αθήνα σήμερα, τριάντα (30) Νοεμβρίου του έτους 
δύο χιλιάδες δεκαοκτώ (2018), ημέρα Παρασκευή, στο 
γραφείο μου, που βρίσκεται στο δεύτερο (2ο) όροφο πο¬ 
λυκατοικίας επί της οδού Σόλωνος αριθμός 68 και σε εμένα 
τη συμβολαιογράφο και κάτοικο Αθηνών ΜΑΡΙΑ ΑΔΑΜΟΥ 
του Δημητρίου (Α.Φ.Μ. 122304138 Δ.Ο.Υ. Δ' Αθηνών) με 
έδρα την Αθήνα παρουσιάστηκε ο μη εξαιρούμενος 
από τον νόμο Χρήστος Νούνης του Παναγιώτη και της 
Χρυσής, δημόσιος υπάλληλος, γεννημένος στις 6-4-1976 
στην Αθήνα, κάτοικος Πεύκης Αττικής, οδός Δημάρχου 
Τρυπιά αριθμός 11, κάτοχος του με στοιχεία Π 662645/ 
23-9-1991 δελτίου ταυτότητας που έχει εκδοθεί από το 
Α.Τ. Πεύκης, με Α.Φ.Μ. 055520819 και Δ.Ο.Υ. Αμαρου¬ 
σίου και ζήτησε τη σύνταξη του παρόντος με το οποίο 
δήλωσε ότι παρίσταται στο παρόν ως Πρόεδρος και για 
λογαριασμό του Νομικού Προσώπου Ιδιωτικού Δικαίου 
(Ν.Π.Ι.Δ.) μη κερδοσκοπικού χαρακτήρα με την επωνυμία 
«ΤΑΜΕΙΟ ΕΠΑΓΓΕΛΜΑΤΙΚΗΣ ΑΣΦΑΛΙΣΗΣ ΥΠΟΥΡΓΕΙΟΥ ΟΙ¬ 
ΚΟΝΟΜΙΚΩΝ Ν.Π.Ι.Δ.» (στο εξής για συντομία «Ταμείο»), 
εξουσιοδοτηθείς να το εκπροσωπήσει νόμιμα κατά την 
υπογραφή του παρόντος με το από 26-11 -2018 Πρακτικό 

Συνεδρίασης του Διοικητικού Συμβουλίου του Ταμείου, κυ¬ 
ρωμένο απόσπασμα του οποίου προσαρτάται στο παρόν. 
ΤοΤαμείο διέπεται από τις διατάξεις του ν. 3029/2002, τις 
εκάστοτε υπουργικές αποφάσεις που εκδίδονται κατ' εξου¬ 
σιοδότηση του νόμου αυτού και του καταστατικού αυτού, 
λειτουργεί δε υπό την εποπτεία του Υπουργού Εργασί¬ 
ας, Κοινωνικής Ασφάλισης και Κοινωνικής Αλληλεγγύης 
και τον έλεγχο της Επιτροπής Κεφαλαιαγοράς. Το Ταμείο 
έχει συσταθεί με το αριθμ. 6.161/11-11-2003 συμβόλαιο 
της συμβ/φου Αθηνών Ελεωνόρας-Αλεξάνδρας Κρεμα- 
λή-Μουλοπούλου, το οποίο, μαζί με την εγκριτική αυτού 
απόφαση του Υπουργού και Υφυπουργού Εργασίας και 
Κοινωνικής Ασφάλισης, έχει δημοσιευθεί στο ΦΕΚ Β'727/ 
14-5-2004, αντίγραφο του οποίου προσαρτάται στην 
αριθμ. 579/11-10-2016 πράξη μου, όπως το καταστατικό 
αυτό τροποποιήθηκε: α) με την αριθμ. 11.494/8-3-2010 
πράξη της συμβ/φου Αθηνών Βασιλικής Καρπούζου, η 
οποία, μαζί με την εγκριτική αυτής απόφαση του Υφυπουρ¬ 
γού Εργασίας και Κοινωνικής Ασφάλισης, έχει δημοσιευθεί 
στο ΦΕΚ Β'452/16-4-2010, αντίγραφο του οποίου προσαρ- 
τάται στην αριθμ. 579/11-10-2016 πράξη μου και β) με 
την αριθμ. 579/11-10-2016 πράξη μου, εγκριθείσα με την 
αριθμ. ΑΤ10/Φ51020/οικ.48286/802 απόφαση του Υφυ¬ 
πουργού Εργασίας, Κοινωνικής Ασφάλισης και Κοινωνικής 
Αλληλεγγύης, νόμιμα δημοσιευμένη στο προσαρτώμενο 
στο παρόν ΦΕΚ 3662/11 -11 -2016, και δεν έχει τροποποι¬ 
ηθεί περαιτέρω, ούτε λυθεί, ούτε άλλως παύσει να ισχύει, 
όπως δήλωσαν υπεύθυνα σε μένα τη συμβολαιογράφο οι 
εδώ εμφανισθέντες εκπρόσωποί του. Το Ταμείο έχει έδρα 
το νομό Αττικής και γραφεία στην Αθήνα, οδός Ακαδημίας 
αριθμός 76 και σκοπό τον αναφερόμενο στο καταστατι¬ 
κό του. Το Διοικητικό Συμβούλιο του Ταμείου εκλέχθηκε 
από τις αρχαιρεσίες της 27ης και 28ης Απριλίου 2018 και 
συγκροτήθηκε σε σώμα με το από 8-5-2018 πρακτικό του, 
επίσημο αντίγραφο του οποίου προσαρτάται στο παρόν. 

Μετο ως άνω προσαρτώμενο στο παρόν από 26-11 -2018 
πρακτικό του, το Διοικητικό Συμβούλιο του Ταμείου έλαβε 
απόφαση για την έγκριση του τελικού σχεδίου τροποποίη¬ 
σης του καταστατικού του, σύμφωνα με το τελικό κείμενο 
που αποτελεί αναπόσπαστο μέρος του ως άνω Πρακτικού 
και προσαρτάται στο παρόν.Το πλήρες κείμενο του τροπο¬ 
ποιημένου καταστατικού του Ταμείου θα έχει πλέον κωδι- 
κοποιημένο ως ακολούθως: 

ΚΑΤΑΣΤΑΤΙΚΟ 

ΤΑΜΕΙΟΥ ΕΠΑΓΓΕΛΜΑΤΙΚΗΣ ΑΣΦΑΛΙΣΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 
ΝΟΜΙΚΟ ΠΡΟΣΩΠΟ ΙΔΙΩΤΙΚΟΥ ΔΙΚΑΙΟΥ 
ΚΕΦΑΛΑΙΟ 1 
ΓΕΝΙΚΕΣ ΔΙΑΤΑΞΕΙΣ 
Άρθρο 1 

Ορισμοί - Ίδρυση - Επωνυμία - Έδρα 

1. Οι όροι που χρησιμοποιούνται στο παρόν καταστατι¬ 
κό θα έχουν την έννοια που παρατίθεται κατωτέρω: 

- «Ταμείο» ή «ΤΕΑ-ΥΠΟΙΚ»:Το Ν.Π.Ι.Δ. με την επωνυμία 
«ΤΑΜΕΙΟ ΕΠΑΓΓΕΛΜΑΤΙΚΗΣ ΑΣΦΑΛΙΣΗΣ ΥΠΟΥΡΓΕΙΟΥ 
ΟΙΚΟΝΟΜΙΚΩΝ -Ν.Π.Ι.Δ». 

- «Άμεσα Ασφαλισμένοι» ή «Κυρίως Ασφαλισμένοι»: Τα 
φυσικά πρόσωπα που δύνανται να ασφαλιστούν στο Τα¬ 


μείο με κριτήριο την επαγγελματική δραστηριότητα που 
ασκούν, όπως αυτή προσδιορίζεται στο παρόν. 

- «Έμμεσα Ασφαλισμένοι» ή «Εξαρτώμενα Μέλη»: Τα 
φυσικά πρόσωπα που δύνανται να ασφαλιστούν στο Τα¬ 
μείο ως συνδεόμενα συγγενικά με Κυρίως Ασφαλισμένους 
κατά τους όρους του παρόντος. 

- «Δικαιούχος Παροχών»: Το Άμεσα ή Έμμεσα Ασφαλι¬ 
σμένο μέλος του Ταμείου. 

- «Ασφαλιστικές Παροχές»: Οι παροχές σε είδος ή χρήμα 
που δικαιούνται οι ασφαλισμένοι του Ταμείου κατά τους 
όρους του παρόντος καταστατικού. 

- «Κλάδος Ασφάλισης»: Αυτοτελής Κλάδος του Ταμείου 
εκ του οποίου τα ασφαλισμένα μέλη αξιώνουν παροχή σε 
χρήμα ή είδος βάσει της ασφαλιστικής σχέσης. 

- «Κανονισμός Παροχών»: Το σύνολο των αποτυπωμέ¬ 
νων σε κωδικοποιημένο κείμενο κανόνων εκ του οποί¬ 
ου προκύπτουν οι προβλεπόμενες καλύψεις σε είδος ή 
χρήμα που δικαιούνται οι Δικαιούχων Παροχών από τους 
κλάδους ασφάλισης του Ταμείου, αναλόγως της ασφαλι¬ 
στικής περίπτωσης. 

-«Εσωτερικός Κανονισμός Λειτουργίας»:Το σύνολο των 
κανόνων λειτουργίας και οργάνωσης του Ταμείου, όπως 
αποτυπώνονται σε κωδικοποιημένο κείμενο. 

- «Δ.Σ.» ή «Διοικητικό Συμβούλιο»: Το ανώτατο όργανο 
Διοίκησης του Ταμείου. 

- «Κύριος Φορέας Ασφάλισης»: Ο Φορέας Κοινωνικής 
Ασφάλισης από τον οποίο τα ασφαλισμένα μέλη λαμβάνουν 
κάλυψη υγειονομικής περίθαλψης ή/και συνταξιοδοτικές πα¬ 
ροχές, στο πλαίσιο της υποχρεωτικής κοινωνικής ασφάλισης. 

2. Με το παρόν καταστατικό συνιστάται Ταμείο Επαγ¬ 
γελματικής Ασφάλισης Ν.Π.Ι.Δ. μη κερδοσκοπικού χα¬ 
ρακτήρα με την επωνυμία «ΤΑΜΕΙΟ ΕΠΑΓΓΕΛΜΑΤΙΚΗΣ 
ΑΣΦΑΛΙΣΗΣ ΥΠΟΥΡΓΕΙΟΥ ΟΙΚΟΝΟΜΙΚΩΝ - Ν.Π.Ι.Δ». Με 
απόφαση του Διοικητικού Συμβουλίου του Ταμείου, για τις 
σχέσεις του Ταμείου με την αλλοδαπή, η επωνυμία μπορεί 
να μεταφράζεται και στη γλώσσα της χώρας με την οποία 
αυτό συναλλάσσεται. Στην αγγλική η επωνυμίατουΤαμεί- 
ου είναι: «ΙΝ5ΤΙΤυΤΙΟΝ ΡΟΗ ΟΟΖΙΙΡΑΤΙΟΝΑΕ ΚΕΤΙΡΕΜΕΝΤ 
ΡΗΟνίδΙΟΝ ΟΡΤΗΕ ΜΙΝΙ5ΤΡΥ ΟΡ ΡΙΝΑΝΈΕ». 

3. Το Ταμείο διέπεται από: 

(α) τις διατάξειςτου ν. 3029/2002 (ΦΕΚ Α' 160/11 -7-2002), 
όπως ισχύει, 

(β) τις εκάστοτε υπουργικές αποφάσεις, που εκδίδονται 
κατ' εξουσιοδότηση του ν. 3029/2002 όπως ισχύει, ανάμε¬ 
σα στις οποίες συγκαταλέγονται η υπουργική απόφαση 
Φ.Επαγ.ασφ,/οικ.16 (ΦΕΚ Β'462/2003) «Όροι λειτουργί¬ 
ας των Ταμείων Επαγγελματικής Ασφάλισης», όπως έχει 
τροποποιηθεί και η υπουργική απόφαση Φ.51010/ οικ. 
19976/861 (ΦΕΚ Β'2751/2014) «Έκδοση Κανονισμού Δεο¬ 
ντολογίας και Καλών Πρακτικών λειτουργίαςτωνΤαμείων 
Επαγγελματικής Ασφάλισης», όπως ισχύει, 

(γ) το Δίκαιο της Ευρωπαϊκής Ένωσης, 

(δ) το παρόν καταστατικό. 

4. Το Ταμείο λειτουργεί υπό την εποπτεία του Υπουργού 
Εργασίας, Κοινωνικής Ασφάλισης και Κοινωνικής Αλληλεγ¬ 
γύης και τον έλεγχο της Εθνικής Αναλογιστικής Αρχής και 
της Επιτροπής Κεφαλαιαγοράς. Έδρα του Ταμείου ορίζεται 
ο νομός Αττικής. Τα γραφεία του Ταμείου μεταφέρονται 
εντός των ορίων του νομού Αττικής με απόφαση του Δι- 

οικητικού Συμβουλίου χωρίς να απαιτείται τροποποίηση 
του παρόντος καταστατικού. 

5. Το Ταμείο με απόφαση του Διοικητικού Συμβουλί¬ 
ου μπορεί να ιδρύει υποκαταστήματα ή άλλα γραφεία 
και εγκαταστάσεις και να διορίζει αντιπροσώπους του 
σε οποιαδήποτε πόλη της Ελλάδος ή της αλλοδαπής. Οι 
σχετικές αποφάσεις κοινοποιούνται στο Υπουργείο Εργα¬ 
σίας, Κοινωνικής Ασφάλισης και Κοινωνικής Αλληλεγγύης. 

Άρθρο 2 

Σκοπός ίδρυσης και λειτουργίας 

1. Το Ταμείο αποσκοπεί στη συμπλήρωση και βελτίω¬ 
ση των ασφαλιστικών παροχών που προσφέρονται στα 
ασφαλισμένα μέλη του από τον Κύριο Φορέα Ασφάλισης. 

2. ΣκοπόςτουΤαμείου είναι η χορήγηση στα ασφαλισμένα 
του μέλη πρόσθετης, πέραν της προσφερόμενης από τον 
Κύριο Φορέα Ασφάλισης, επαγγελματικής ασφαλιστικής 
προστασίας για την κάλυψη των ασφαλιστικών κινδύνων του 
γήρατος, της αναπηρίας και της υγειονομικής περίθαλψης. 

Προς επίτευξη των σκοπών αυτών συνιστώνται στο 
Ταμείο οι ακόλουθοι κλάδοι: 

α) Ο κλάδος Συνταξιοδοτικών Παροχών 

β) Ο κλάδος Λοιπών Παροχών (Υγειονομική Περίθαλψη). 

3. Οι ασφαλιστικές παροχές καλύπτονται από τους πό¬ 
ρους και το αποθεματικό του Ταμείου. Στους πόρους του 
Ταμείου περιλαμβάνονται και οι μηνιαίες εισφορές των 
μελών του Ταμείου, το ύψος των οποίων προσδιορίζεται 
με απόφαση του Διοικητικού Συμβουλίου, κατόπιν της 
έγκρισης του Υπουργείου Εργασίας, Κοινωνικής Ασφάλι¬ 
σης και Κοινωνικής Αλληλεγγύης, ύστερα από τη σύμφω¬ 
νη γνώμη της Εθνικής Αναλογιστικής Αρχής. 

4. Οι κλάδοι της παραγράφου 2 ανωτέρω έχουν οργα¬ 
νωτική, λογιστική και οικονομική αυτοτέλεια. 

5. Από τον Κλάδο Συνταξιοδοτικών Παροχών χορηγείται 
παροχή για την αντιμετώπιση των ασφαλιστικών κινδύ¬ 
νων γήρατος και αναπηρίας, η οποία καταβάλλεται είτε 
εφάπαξ είτε περιοδικά (σύνταξη). Από τον Κλάδο Λοιπών 
Παροχών χορηγούνται στα ασφαλισμένα μέλη παροχές 
υγειονομικής περίθαλψης για νοσηλεία σε δημόσιο νο¬ 
σοκομείο ή ιδιωτική κλινική. 

6. Η υπαγωγή στην ασφάλιση τουΤαμείου είναι προαιρε¬ 
τική. Η ασφάλιση στον κλάδο Συνταξιοδοτικών Παροχών εί¬ 
ναι υποχρεωτική για όλα τα κυρίως ασφαλισμένα μέλη του, 
ενώ η ασφάλιση στον κλάδο Υγείας είναι προαιρετική για 
τα κυρίως ασφαλισμένα μέλη ή και τα εξαρτώμενα αυτών. 

Άρθρο 3 

Διάρκεια 

ΤοΤαμείο ιδρύθηκε για αόριστο χρόνο και λύεται σύμ¬ 
φωνα με τη διαδικασία που προβλέπει ο νόμος και το 
παρόν καταστατικό. 

ΚΕΦΑΛΑΙΟ 2 

ΥΠΑΓΩΓΗ ΣΤΗΝ ΑΣΦΑΛΙΣΗ - 

ΔΙΚΑΙΩΜΑΤΑ ΑΣΦΑΛΙΣΜΕΝΩΝ 

Άρθρο 4 

Υπαγωγή 

1. Άμεσα ασφαλισμένοι του Ταμείου δύνανται να είναι 
οι απασχολούμενοι με μόνιμη υπαλληλική σχέση ή με 
σχέση εργασίας αορίστου χρόνου: 


α) στο Υπουργείο Οικονομικών, 
β) στην Ανεξάρτητη Αρχή Δημοσίων Εσόδων, 
γ) στην Επιτροπή Κεφαλαιαγοράς, 
δ) στον Στενό ή/και Ευρύτερο Δημόσιο Τομέα, όπως 
αυτός ορίζεται από την εκάστοτε κείμενη νομοθεσία. 

Περαιτέρω, άμεσα ασφαλισμένοι του Ταμείου δύναται 
να είναι: 

- ο Διοικητής της Ανεξάρτητης Αρχής Δημοσίων Εσό¬ 
δων και οι Γενικοί καιΤομεακοί Γραμματείς του Υπουργεί¬ 
ου Οικονομικών ακόμη και μετά τη λήξη της θητείας τους, 

- Τα μέλη του Συμβουλίου και το προσωπικό της Εθνικής 
Αναλογιστικής Αρχής, 

- ο Διευθυντής του Ταμείου, 

- οι απασχολούμενοι στο Ταμείο - με σύμβαση εργασίας 
αορίστου χρόνου - υπάλληλοί του, 

- οι συνεργάτες (φυσικά πρόσωπα) του Ταμείου (νομι¬ 
κοί σύμβουλοι, λογιστές, αναλογιστές κ.λπ.), υπό τον όρο 
ότι συνδέονται με το Ταμείο με σύμβαση διάρκειας όχι 
μικρότερη των δώδεκα (12) μηνών, 

- οι απασχολούμενοι με σύμβαση εργασίας αορίστου 
χρόνου στα νομικά πρόσωπα που έχουν συνεργασία με το 
Ταμείο δυνάμει συμβάσεως όχι μικρότερης των δώδεκα 
(12) μηνών. 

Για την καταβολή των εισφορών των ως άνω προσώπων 
μετά την λήξη της θητείας τους ή της καθ'οιονδήποτε τρόπο 
λύσης, λήξης ή καταγγελίας της σύμβασης που συνδέει αυτά 
(ή τα νομικά πρόσωπα στα οποία απασχολούνται) μετοΤα- 
μείο, εφαρμόζεται η παράγραφος 6 του παρόντος άρθρου. 

Ειδικά για τον κλάδο Λοιπών Παροχών, τα εξαρτώμενα 
μέλη της οικογένειας του κυρίως ασφαλισμένου δύνανται 
να εγγραφούν στο Ταμείο, με τους όρους που ορίζονται 
αναλυτικά σε επόμενο άρθρο του παρόντος. 

2. Για την υπαγωγή στην ασφάλιση απαιτείται αίτηση 
εισδοχής και ανεπιφύλακτης αποδοχής του παρόντος κα¬ 
ταστατικού, του Εσωτερικού Κανονισμού Λειτουργίας, του 
Κανονισμού Παροχών του Ταμείου και των αποφάσεων 
του Διοικητικού Συμβουλίου. 

3. Περαιτέρω, μετά από απόφαση του Διοικητικού 
Συμβουλίου που λαμβάνεται με πλειοψηφία των 3/4 
των παρισταμένων μελών και κατόπιν της έγκρισης του 
Υπουργείου Εργασίας, Κοινωνικής Ασφάλισης και Κοινω¬ 
νικής Αλληλεγγύης, ύστερα από τη σύμφωνη γνώμη της 
Εθνικής Αναλογιστικής Αρχής, δύνανται να υπάγονται 
προς ασφάλιση στους Κλάδους Ασφάλισης του Ταμείου 
και οι συνταξιούχοι υπάλληλοι που υπηρέτησαν σε έναν ή 
περισσότερους έκτων περιγραφόμενων στην παράγραφο 
1 του παρόντος φορείς. 

4. Η αίτηση εγγραφής υποβάλλεται σε έντυπο του Ταμεί¬ 
ου, όπου αναφέρονται και τα αναγκαία συνυποβαλλόμενα 
δικαιολογητικά, πρωτοκολλείται και εισάγεται προς έγκριση 
στο Δ.Σ., σύμφωνα με τη διαδικασία που περιγράφεται στον 
Εσωτερικό Κανονισμό του Ταμείου. Η ημερομηνία ένταξης 
του ασφαλισμένου μέλους στο Ταμείο θεωρείται η πρώτη 
ημερολογιακή ημέρα του μήνα που έπεται της συνεδρίασης 
του Δ.Σ. κατά την οποία εγκρίθηκε η αίτηση εγγραφής του. 

5. Η υπαγωγή στο Ταμείο είναι προαιρετική και η ιδιό¬ 
τητα του ασφαλισμένου δεν εξαρτάται ούτε συνδέεται με 
τη συμμετοχή σε συνδικαλιστική οργάνωση ή επαγγελ¬ 
ματική ένωση εργαζομένων. 

6. Οι ασφαλισμένοι του Ταμείου οφείλουν να καταβάλ¬ 
λουν μηνιαία εισφορά, η οποία θα παρακρατείται απευθεί¬ 
ας από τη μισθοδοσία τους και θα αποδίδεται στο λογα¬ 
ριασμό του Ταμείου. Σε περίπτωση που ο ασφαλισμένος 
για οποιονδήποτε λόγο δεν μισθοδοτείται από την υπη¬ 
ρεσία του, οφείλει με δική του ευθύνη να καταβάλει τις 
ασφαλιστικές εισφορές που του αναλογούν σε τραπεζικό 
λογαριασμό του Ταμείου. Εφόσον ο ασφαλισμένος κατά 
την κατάθεση ή απόδοση της ασφαλιστικής εισφοράς 
στον τραπεζικό λογαριασμό του Ταμείου δεν εξειδικεύσει 
τον Κλάδο για τον οποίο η εισφορά αυτή καταβάλλεται, η 
εν λόγω καταβολή θα καλύπτει κατά προτεραιότητα την 
εισφορά του Κλάδου Συνταξιοδοτικών Παροχών. 

7. Η υποχρέωση καταβολής εισφορών στο Ταμείο άρχε- 
ται μόνο μετά από υποβολή σχετικής αίτησης - δήλωσης 
του ασφαλισμένου ότι αποδέχεται το ύψος των εισφορών 
και έγκριση της αίτησης αυτής από το Δ.Σ. του Ταμείου. 

Άρθρο 5 

Μητρώο Ασφαλισμένων 

1 .Το Ταμείο τηρεί Μητρώο Ασφαλισμένων σε ηλεκτρο¬ 
νική μορφή, σύμφωνα με τον ενιαίο τύπο Μητρώου που 
καθορίζεται για τα Ταμεία Επαγγελματικής Ασφάλισης 
από τη Γενική Γραμματεία Κοινωνικών Ασφαλίσεων του 
Υπουργείου Εργασίας, Κοινωνικής Ασφάλισης και Κοινω¬ 
νικής Αλληλεγγύης. 

2. Τα νέα μέλη, με την εγγραφή τους, λαμβάνουν τον 
επόμενο αριθμό Μητρώου, ανεξάρτητα εάν μέχρι τον 
αριθμό αυτό αριθμούνται και διαγραφέντες ή αποβιώσα- 
ντες. Κάθε μέλος υποβάλλει στοΤαμείο αίτηση εγγραφής- 
απογραφικό δελτίο. 

3. Στο παραπάνω Μητρώο καταχωρούνται όλα τα απα¬ 
ραίτητα στοιχεία, που αφορούν στους ασφαλισμένους, 
και ιδίως τα ακόλουθα: 

α) Τα στοιχεία ταυτότητας του ασφαλισμένου, 
β) Ο Φορέας Κοινωνικής Ασφάλισης του ασφαλισμένου, 
ο Αριθμός Μητρώου Κοινωνικής Ασφάλισης (ΑΜΚΑ) και 
ο Αριθμός Φορολογικού Μητρώου (ΑΦΜ). 
γ) Η υπηρεσία στην οποία απασχολείται ο ασφαλισμένος, 
δ) Τα ποσά των εισφορών που εισπράττει το Ταμείο για 
κάθε ασφαλισμένο και ο χρόνος καταβολής τους. 

ε) Το ύψος του κεφαλαίου που έχει σωρευθεί στον 
ατομικό λογαριασμό κάθε ασφαλισμένου για τον κλάδο 
συνταξιοδοτικών παροχών. 

στ) Η ημερομηνία αρχικής ασφάλισης σε Φορέα Κοι¬ 
νωνικής Ασφάλισης (Φ.Κ.Α.) και οι όποιες αλλαγές, στον 
ασφαλιστικό βίο του ασφαλισμένου. 

ζ) Όποιο άλλο στοιχείο απαιτείται, προκειμένου να 
υπάρχει ακρίβεια και επάρκεια για την εκπόνηση αναλογι- 
στικών μελετών και την εκπλήρωση των απαιτήσεων που 
έχουν για το Μητρώο ασφαλισμένων μελών οι αντίστοιχες 
εποπτεύουσες αρχές. 

4. Στο Ταμείο τηρείται Ατομικός Φάκελος Μέλους, με 
αύξοντα αριθμό εκείνον του Μητρώου Μελών που αντι¬ 
στοιχεί στο Μέλος. Στον Ατομικό Φάκελο προβλέπεται η 
τοποθέτηση όλων των σχετικών εγγράφων, που το Μέλος 
καταθέτει τόσο κατά την εγγραφή του όσο και μετέπειτα, 
καθώς και αντιγράφων των εγγράφων που εκδίδονται από 
το Ταμείο για λογαριασμό του Μέλους. 


Άρθρο 6 

Απώλεια της ιδιότητας του ασφαλισμένου 

1. Η ιδιότητα του ασφαλισμένου απόλλυται σε περί¬ 
πτωση που: 

α) η υπαλληλική σχέση του ασφαλισμένου, όπως αυτή 
προσδιορίζεται στο άρθρο 4 παρ. 1 του παρόντος, λυθεί 
με την αποδοχή της παραίτησής του ή λόγω συνταξιο- 
δότησης, εκτός και αν δηλώσει ότι επιθυμεί τη συνέχιση 
της ασφάλισης και μετά την αποδοχή της παραίτησης ή 
την συνταξιοδότηση (υπό την επιφύλαξη της παρ.3 του 
άρθρου 4 του παρόντος), 

β) ο ασφαλισμένος εξέρχεται της υπηρεσίας ένεκα ορι¬ 
στικής απόλυσης για πειθαρχικούς λόγους ή ένεκα τέλε¬ 
σης ποινικού αδικήματος χάνει αυτοδίκαια την ιδιότητα 
του ασφαλισμένου τουΤαμείου και δεν δύναται να αιτηθεί 
τη συνέχιση της ασφάλισης μετά την απόλυση, 

γ) ο ασφαλισμένος ζητάει τη διαγραφή του από το Τα¬ 
μείο, σύμφωνα με τις προϋποθέσεις και τους όρους του 
άρθρου 7 παρ. 10 του ν. 3029/2002. 

2.0 ασφαλισμένος διαγράφεται, εφόσον υπάρχει σπου¬ 
δαίος λόγος με απόφαση του Δ.Σ. ιδίως στις περιπτώσεις 
που το μέλος: 

α) Παύει να πληροί τις προϋποθέσεις που θέτει το παρόν 
καταστατικό. 

β) Προκαλεί τον ασφαλιστικό κίνδυνο ή δεν φροντίζει 
για τη μείωση των συνεπειών του. 

γ) Προβαίνει σε κλοπή, υπεξαίρεση ή δωροδοκία σε 
βάρος του Ταμείου. 

δ) Παραπλανά το Ταμείο ως προς τη συνδρομή των 
προϋποθέσεων θεμελίωσης δικαιώματος σε παροχές που 
προβλέπονται από το παρόν καταστατικό, τον Κανονισμό 
Παροχών και των Εσωτερικό Κανονισμό Λειτουργίας. 

ε) Οφείλει ασφαλιστικές εισφορές μεγαλύτερες του ενός 
(1) έτους και δεν ανταποκρίνεται σε έγγραφες οχλήσεις 
(συμπεριλαμβανομένης της αποστολής ηλεκτρονικής αλ¬ 
ληλογραφίας) από υπηρεσία του Ταμείου, ώστε να προβεί 
σε αποπληρωμή των οφειλών αυτών. 

Στις ανωτέρω περιπτώσεις, ο ασφαλισμένος ή νόμιμος 
εκπρόσωπος του θα προσκαλείται από το Δ.Σ. για ακρό¬ 
αση κατά τα ειδικώς οριζόμενα στον Εσωτερικό Κανονι¬ 
σμό Λειτουργίας. Οι πειθαρχικές ποινές που δύνανται να 
επιβληθούν, προβλέπονται από τον ως άνω Κανονισμό. 

3. Απώλεια ιδιότητας ασφαλισμένου επέρχεται, εφόσον 
συντρέχει μεταγενέστερη έκλειψη μιας αναγκαίας, κατά το 
νόμο ή το παρόν καταστατικό, προϋπόθεσης για την από¬ 
κτηση ή τη διατήρηση της ιδιότητας του ασφαλισμένου. 

4. Τις ίδιες στερήσεις και με τους ίδιους ως άνω όρους 
υφίστανται και οι δικαιούχοι παροχών γενικότερα. 

Άρθρο 7 

Δικαιώματα των ασφαλισμένων - 

Υποχρεώσεις Ταμείου 

1. Όλοι οι ασφαλισμένοι στο Ταμείο έχουν ίσα δικαι¬ 
ώματα. 

2. Κάθε ασφαλισμένος έχει το δικαίωμα να ζητήσει τη 
διαγραφή του από το Ταμείο σύμφωνα με τα όσα ορίζο¬ 
νται στην παράγραφο 10 του άρθρου 7 του ν. 3029/2002, 
όπως εκάστοτε ισχύει. Στην περίπτωση αυτή, μπορεί είτε 
να λάβει την παροχή του από τον κλάδο Συνταξιοδοτικών 

Παροχών, εφόσον πληροί τις προϋποθέσεις του παρόντος 
καταστατικού, είτε να μεταφέρει τα δικαιώματα του σε 
άλλοΤαμείο Επαγγελματικής Ασφάλισης, σύμφωνα με τις 
διατάξεις που ισχύουν στην κείμενη νομοθεσία. 

3. Κάθε ασφαλισμένος και δικαιούχος παροχών του Τα¬ 
μείου δικαιούται να ενημερώνεται μια (1) φορά κάθε χρόνο 
από το Ταμείο για τις οικονομικές, τεχνικές και άλλες παρα¬ 
μέτρους της ασφαλιστικής σχέσης, για τα δικαιώματα και τις 
υποχρεώσεις του έναντι του Ταμείου και ιδίως για τις αλλαγές 
των κανόνων του ασφαλιστικού καθεστώτος, για το επιδιω- 
κόμενο επίπεδο παροχών, για την πραγματική χρηματοδό¬ 
τηση των παροχών και για το προσδοκώμενο επίπεδό τους. 

4. Στην ιστοσελίδα του Ταμείου, στο πλαίσιο της τήρη¬ 
σης της αρχής της διαφάνειας και της διαφύλαξης των 
δικαιωμάτων των ασφαλισμένων αναρτώνται υποχρεω- 
τικώς ή όπου κρίνεται σκόπιμο: 

α.Το καταστατικό του Ταμείου, 
β. Ο Εσωτερικός Κανονισμός Λειτουργίας με τα παραρ- 
τήματά του, 

γ. Ο Κανονισμός Επενδύσεων, 
δ. Ο Κανονισμός Λειτουργίας Επενδυτικής Επιτροπής, 
ε. Ο Κανονισμός Παροχών με τα παραρτήματα του, 
στ. Ο Κανονισμός Οικονομικής και Λογιστικής Λειτουργίας, 
ζ.Το Οργανόγραμμα και η σύνθεση των ατομικών και 
συλλογικών Οργάνων τουΤαμείου, καθώς και τα βιογραφικά 
των μελών του Δ.Σ.,του Διευθυντή και των Προϊσταμένων, 
η. Η Ετήσια Αναλογιστική Έκθεση, 
θ. Αναλυτική Εικόνα του Χαρτοφυλακίου Επενδύσεων, 
ια. Ο Συνοπτικός Προϋπολογισμός και Δαπάνες, 
ιβ. Κάθε άλλη πράξη του Δ.Σ. ή άλλου οργάνου που 
κρίνεται χρήσιμη η γνωστοποίησή της, 
ιγ. Η Δήλωση Αρχών Επενδυτικής Πολιτικής, 
ιδ. Οι Ετήσιες Οικονομικές Καταστάσεις. 

5. Κάθε ασφαλισμένος, δικαιούται να λαμβάνει ηλεκτρο¬ 
νικά ή εγγράφως, ιδία δαπάνη, αντίγραφα των ακόλουθων 
εγγράφων: 

α)Του Ισολογισμού, 

β) Του Λογαριασμού Αποτελεσμάτων Χρήσεως, 
γ) Της Ετήσιας Έκθεσης Διοικήσεως, 
δ) Της Αναλογιστικής Μελέτης και 
ε) Της Έκθεσης των Ορκωτών Ελεγκτών Λογιστών. 

6. Η υποχρέωση ενημέρωσης των μελών εξυπηρετείται 
και με την ανάρτηση των ανωτέρω στοιχείων στο διαδι¬ 
κτυακό τόπο του Ταμείου, για τον οποίο τα μέλη θα ενη¬ 
μερώνονται με ηλεκτρονικό μήνυμα, καθώς και με την 
αποστολή αυτών στην προσωπική διεύθυνση ηλεκτρονι¬ 
κού ταχυδρομείου του κάθε μέλους (εφόσον διαθέτει και 
την έχει γνωστοποιήσει στο Ταμείο). Σε κάθε περίπτωση, 
η υποχρέωση ενημέρωσης των ασφαλισμένων υπαγορεύ¬ 
εται από την εκάστοτε ισχύουσα νομοθεσία. 

7. Οι ασφαλισμένοι του Ταμείου δικαιούνται να λαμ¬ 
βάνουν κάθε χρόνο συνοπτικές πληροφορίες για την 
κατάσταση του Ταμείου και ειδικότερα για την τρέχουσα 
οικονομική του κατάσταση. 

8. Κάθε δικαιούχος παροχής δικαιούται να λαμβάνει τις 
αναγκαίες πληροφορίες για τις οφειλόμενες παροχές και 
για τις δυνατές επιλογές καταβολής τους. 

9. Σε περίπτωση καταχρηστικής, κατά την κρίση του 
Διοικητικού Συμβουλίου του Ταμείου, άσκησης του δι¬ 


καιώματος ενημέρωσης από ασφαλισμένο ή δικαιούχο 
παροχής, το Διοικητικό Συμβούλιο δικαιούται να περιο¬ 
ρίζει εύλογα την ανωτέρω ενημέρωση. 

10. Το Ταμείο έχει υποχρέωση να χορηγεί ετησίως στα 
ασφαλισμένα μέλη του, με οποιοδήποτε μέσο επιλεγεί 
ως προσφορότερο: 

α) Ενημερωτικό σημείωμα για τις παραμέτρους που 
αφορούν στην ασφαλιστική τους σχέση με το Ταμείο, 
όπως ενδεικτικά το ύψος του συγκεντρωμένου κεφαλαίου 
στον ατομικό λογαριασμό εκάστου του κλάδου Συνταξι- 
οδοτικών Παροχών. 

β) Βεβαίωση για φορολογική χρήση για τις εισφορές 
που έχουν καταβληθεί από τον ασφαλισμένο, εκτός αυ¬ 
τών που έχουν παρακρατηθεί από τον εργοδότη και για 
τις οποίες έχει ήδη εκδοθεί η αντίστοιχη βεβαίωση από 
τον τελευταίο και 

γ) Βεβαίωση για φορολογική χρήση για τυχόν καταβλη- 
θείσες παροχές. 

Άρθρο 8 

Υποχρεώσεις των Ασφαλισμένων 

Οι ασφαλισμένοι του Ταμείου υποχρεούνται: 

1. Να συμμορφώνονται με τις διατάξεις της κείμενης 
Νομοθεσίας, του καταστατικού και των Κανονισμών του 
Ταμείου, όπως αυτές ισχύουν κάθε φορά. 

2. Να φροντίζουν για την έγκαιρη τακτοποίηση των οι¬ 
κονομικών τους υποχρεώσεων προς το Ταμείο. 

3. Να σέβονται και να εφαρμόζουν τις αποφάσεις της 
Διοίκησης του Ταμείου, εφόσον αυτές λαμβάνονται σύμ¬ 
φωνα με τη σχετική νομοθεσία, το καταστατικό και τους 
Κανονισμούς του Ταμείου. 

ΚΕΦΑΛΑΙΟ 3 

ΔΙΟΙΚΗΣΗ ΤΟΥΤΑΜΕΙΟΥ 

Άρθρο 9 

Όργανα διοίκησης - Αρμοδιότητες Δ.Σ. του Ταμείου 

1 .ΤοΤαμείο διοικείται από το Διοικητικό του Συμβούλιο. 
Το Δ.Σ. είναι το ανώτατο όργανο διοίκησης, απαρτίζεται 
από τα αναφερόμενα στο καταστατικό του πρόσωπα, 
καθορίζει την πολιτική, την στρατηγική του Ταμείου και 
έχει την συνολική ευθύνη για την λειτουργία του. Είναι δε 
αρμόδιο να αποφασίζει για κάθε θέμα που ο νόμος, το πα¬ 
ρόν καταστατικό ή ο Εσωτερικός Κανονισμός Λειτουργίας 
τουΤαμείου δεν αναθέτουν σε άλλο όργανο.Το Δ.Σ. του 
Ταμείου διατηρεί τη τελική ευθύνη για τοΤαμείο, ακόμη 
και σε περίπτωση ανάθεσης ορισμένων λειτουργιών σε 
εξωτερικούς παρόχους υπηρεσιών. 

2. Το Δ.Σ του Ταμείου ασκεί τις αρμοδιότητές του διά 
των αρμοδίων οργάνων του Ταμείου και σύμφωνα με την 
νομοθεσία και το παρόν καταστατικό. 

3. Οι αποφάσεις που λαμβάνονται από το Δ.Σ. του Τα¬ 
μείου είναι δεόντως τεκμηριωμένες και περιγράφουν επι¬ 
πρόσθετα τον τρόπο, με τον οποίο αξιοποιήθηκαν οι πλη¬ 
ροφορίες που ελήφθησαν από τη διαχείριση κινδύνων. 

4. Το Δ.Σ. αναπτύσσει πολιτική συνέχισης των δραστη¬ 
ριοτήτων για να διασφαλίσει τις παροχές και να ασκήσει 
τις δραστηριότητες του Ταμείου χωρίς διακοπή. 

5. Στο πλαίσιο των αρμοδιοτήτων του, το Διοικητικό 
Συμβούλιο του Ταμείου, ενδεικτικά και όχι περιοριστικά: 

- Φροντίζει για την εφαρμογή συστήματος Διακυβέρ¬ 
νησης του Ταμείου. 

- Αποφασίζει την τροποποίηση ή τη συμπλήρωση των 
διατάξεων του καταστατικού και του Εσωτερικού Κανο¬ 
νισμού Λειτουργίας του Ταμείου. 

- Αποφασίζει για την ενοποίηση και τη διάσπαση του 
Ταμείου, καθώς καιγιατη συμμετοχή του σεομοσπονδίες 
ομοειδών Τ αμείων. 

-Διαχειρίζεταιτα κεφάλαιατουΤαμείου,την κινητή και 
ακίνητη περιουσία του. 

- Προσλαμβάνει και παύει το απαραίτητο για τη λει¬ 
τουργία του προσωπικό του Ταμείου και τον Διευθυντή 
του Ταμείου. 

- Διορίζει και παύει Ορκωτούς Ελεγκτές, Εσωτερικό Ελε- 
γκτή/ές και Αναλογιστή/ές του Ταμείου. 

- Αποφασίζει για την εξωτερική ανάθεση, εν όλω ή εν 
μέρει, της διαχείρισης του Ταμείου, καθώς και των βασι¬ 
κών λειτουργιών ή άλλων δραστηριοτήτων. 

-Ορίζει την Επενδυτική Επιτροπή του Ταμείου. 

- Ορίζει και παύει τον διαχειριστή επενδύσεων και τον 
θεματοφύλακα του Ταμείου. 

- Καταρτίζει και υποβάλλει στις Αρμόδιες Αρχές τα έγ¬ 
γραφα και τα στοιχεία όπως εκάστοτε προβλέπεται στην 
κείμενη νομοθεσία. 

Άρθρο 10 
Εκλογή του Δ.Σ. 

1. Το δικαίωμα του εκλέγειν και εκλέγεσθαι στα Κατα¬ 
στατικά Όργανα του Ταμείου έχουν οι ταμειακώς ενήμεροι 
κυρίως ασφαλισμένοι του Ταμείου που δεν έχουν απωλέ- 
σει την ιδιότητα του ασφαλισμένου μέλους. 

2. ΤοΤαμείο διοικείται από εννεαμελές (9μελές) Διοικη¬ 
τικό Συμβούλιο (Δ.Σ.), το οποίο εκλέγεται από τα ασφα¬ 
λισμένα μέλη με μυστική ψηφοφορία και για τετραετή 
θητεία. Οι εκλογές διενεργούνται στην έδρα του Ταμείου. 

3. Την ευθύνη για τη διενέργεια των εκλογών φέρει τρι¬ 
μελής (3 μελής) Εφορευτική Επιτροπή. Αυτή συγκροτείται 
στην έδρα του Ταμείου, κατόπιν κληρώσεως μεταξύ των κυ¬ 
ρίως ασφαλισμένων μελών του. Την ευθύνη για την κλήρω¬ 
ση φέρει το υφιστάμενο Διοικητικό Συμβούλιο του Ταμεί¬ 
ου, το οποίο οφείλει να έχει προβεί στην ως άνω κλήρωση 
των τακτικών μελών της Εφορευτικής Επιτροπής καθώς και 
των αναπληρωματικών αυτών, τουλάχιστον τριάντα (30) 
ημέρες προ της ημερομηνίας των αρχαιρεσιών. Εντός των 
επόμενων τριών (3) εργασίμων ημερών από την κλήρωση 
συγκροτείται η Εφορευτική Επιτροπή μετά από κλήτευση 
των μελών αυτής από το Δ.Σ.. Κατά την κρίση του Διοικη¬ 
τικού Συμβουλίου είναι δυνατό να διορίζεται Δικαστικός 
Αντιπρόσωπος, ως Πρόεδρος της Εφορευτικής Επιτροπής, 
Δικηγόρος οριζόμενος από τον Δικηγορικό Σύλλογο της 
έδρας του ταμείου, ο οποίος θα έχει τουλάχιστον τετραετή 
δικηγορική υπηρεσία. Στην περίπτωση αυτή η Εφορευτική 
Επιτροπή απαρτίζεται από τον ορισθέντα Δικηγόρο, ως 
Πρόεδρο και από δύο (2) τακτικά μέλη και τα αναπληρω¬ 
ματικά αυτών, τα οποία προκύπτουν από κλήρωση κατά 
τα ως άνω εκτεθέντα. Για την αποζημίωση του ορισθέντος 
Δικηγόρου ισχύουν οι εκάστοτε νόμιμες αμοιβές. 

4. Το Δ.Σ. του Ταμείου, αφού λάβει υπόψη και εκτιμήσει 
τον συνολικό αριθμό των κυρίως ασφαλισμένων μελών 
του και τον πιθανό αριθμό προσέλευσης ψηφοφόρων 


είναι δυνατό να συστήσει περισσότερες από μία Εφορευ¬ 
τικές Επιτροπές, ανά κάλπη ψηφοφορίας.Τα μέλη (τακτικά 
και αναπληρωματικά) των επιμέρους Εφορευτικών Επι¬ 
τροπών προκύπτουν από κλήρωση μεταξύ των κυρίως 
ασφαλισμένων μελών του Ταμείου που πληρούν τις προϋ¬ 
ποθέσεις της παρ. 1 του παρόντος άρθρου. Στην περίπτω¬ 
ση αυτή, την ευθύνη για τη διενέργεια των εκλογών φέρει 
η Κεντρική Εφορευτική Επιτροπή, η οποία συγκροτείται 
κατά τα οριζόμενα στη προηγούμενη παράγραφο. Της 
Κεντρικής Εφορευτικής Επιτροπής δύναται να προεδρεύει 
Δικηγόρος κατά τα ως άνω οριζόμενα. 

5. Τα εννέα (9) τακτικά μέλη του Δ.Σ. και τα αναπληρω¬ 
ματικά τους μέλη ως επιλαχόντες εκλέγονται με ενιαίο 
Πανελλαδικό ψηφοδέλτιο. Στο ψηφοδέλτιο σημειώνεται 
στο πάνω μέρος με κεφαλαία γράμματα η φράση «ΜΕΛΗ 
ΔΙΟΙΚΗΤΙΚΟΥ ΣΥΜΒΟΥΛΙΟΥ» και ακολουθούντα ονόματα 
των υποψηφίων μελών σε αλφαβητική σειρά. Οι ψηφο¬ 
φόροι σημειώνουν με στυλό μέχρι εννέα (9) σταυρούς 
προτίμησης για την ανάδειξη των ΜΕΛΩΝ ΤΟΥ ΔΙΟΙΚΗ¬ 
ΤΙΚΟΥ ΣΥΜΒΟΥΛΙΟΥ. 

6. Η Εφορευτική Επιτροπή φροντίζει να τοποθετηθεί στην 
αίθουσα εκλογών κάλπη για την εξυπηρέτηση των ψηφο¬ 
φόρων. Κάθε μέλος (ψηφοφόρος) λαμβάνει από την Εφο¬ 
ρευτική Επιτροπή ένα σφραγισμένο φάκελο με τη σφραγίδα 
του ταμείου και την μονογραφή του Προέδρου της Εφο¬ 
ρευτικής Επιτροπής καθώς και ψηφοδέλτιο, αποσύρεται σε 
περίκλειστο ειδικό χώρο, ετοιμάζει εκεί το ψηφοδέλτιο του 
και ρίχνει κλειστό το φάκελο μετο ψηφοδέλτιο στην κάλπη, 
υπογράφει στην ειδική κατάσταση ότι ψήφισε και αποχωρεί 
από την αίθουσα. Μετά το τέλος της ψηφοφορίας ανοίγο¬ 
νται οι κάλπες, μετρούνται οι φάκελοι και παραβάλλεται ο 
αριθμός τους με τον αριθμό των ψηφισάντων, ανοίγονται 
οι φάκελοι, γίνεται διαλογή και καταμέτρηση των ψήφων 
και συντάσσεται για όλα ειδικό πρακτικό. 

7. Πέραν της αυτοπρόσωπης ψήφου κατά την ημέρα των 
αρχαιρεσιών, τα μέλη του Ταμείου που κατοικούν εκτός 
του νομού Αττικής, έχουν τη δυνατότητα να ασκήσουν 
το εκλογικό τους δικαίωμα με επιστολική ψήφο. Τα ασφα¬ 
λισμένα μέλη που επιθυμούν να ψηφίσουν με αυτόν τον 
τρόπο οφείλουν να γνωστοποιήσουν προς την Εφορευτι¬ 
κή Επιτροπή (στην έδρα του Ταμείου) με συστημένη και 
ενυπόγραφη επιστολή, η οποία πρέπει να έχει παραδοθεί 
στην Εφορευτική Επιτροπή το αργότερο είκοσι (20) ημέρες 
προ της ημέρας των αρχαιρεσιών, το ότι επιθυμούν να λά¬ 
βουν το σχετικό εκλογικό υλικό. Η Εφορευτική Επιτροπή, 
με δαπάνες του Ταμείου, οφείλει τουλάχιστον (10) η μέρες 
πριν από την ημέρα των αρχαιρεσιών να αποστείλει προς 
τα μέλη που δήλωσαν ότι επιθυμούν να λάβουν εκλογικό 
υλικό, φάκελο αλληλογραφίας εντός του οποίου περιέχε- 
ται φάκελος ψηφοφορίας και το προδιατυπωμένο Ψηφο¬ 
δέλτιο μετά ονόματα των υποψηφίων μελών Διοικητικού 
Συμβουλίου. Περαιτέρω, τα επιθυμούντο να ψηφίσουν διά 
επιστολής μέλη, με δική τους ευθύνη, οφείλουν να στεί- 
λουν έως την προτεραία των αρχαιρεσιών με συστημένη 
επιστολή φάκελο αλληλογραφίας απευθυνόμενο προς την 
Εφορευτική Επιτροπή του Ταμείου με την επισημείωση 
«ΕΠΙΣΤΟΛΙΚΗ ΨΗΦΟΣ», εντός του οποίου θα περιέχεται 
σφραγισμένος ο φάκελος ψηφοφορίας που εμπεριέχει το 
ψηφοδέλτιο με τους σταυρούς προτίμησης ή άνευ σταυ¬ 
ρών. Μετά την παραλαβή του φακέλου αλληλογραφίας 

του μέλους εις τον οποίο εμπεριέχεται ο φάκελος ψηφο¬ 
φορίας δεν είναι δυνατή η διά αυτοπρόσωπης εμφάνισης 
ψηφοφορία. Οι παραληφθέντες έως την προτεραία των 
αρχαιρεσιών φάκελοι αλληλογραφίας εντός των οποίων 
περιλαμβάνονται οι σφραγισμένοι φάκελοι ψηφοφορίας 
φυλάσσονται στην έδρα του Ταμείου ή εντός προκαθο¬ 
ρισμένου καταστήματος ταχυδρομικών υπηρεσιών σε 
ειδική θυρίδα, τις μοναδικές κλείδες της οποίας κρατεί η 
Εφορευτική Επιτροπή, από αναδείξεως της έως το πέρας 
των αρχαιρεσιών. Κατά την ημέρα των αρχαιρεσιών και 
κατά την ώρα έναρξης της εκλογικής διαδικασίας η εφο¬ 
ρευτική επιτροπή ανοίγει τους φακέλους αλληλογραφίας, 
ελέγχοντας έκαστο εξ αυτών περί της ακεραιότητας του 
και εφόσον είναι άθικτος και μη παραβιασμένος, εξάγει 
τον φάκελο ψηφοφορίας. Εφόσον ο φάκελος ψηφοφορίας 
είναι σφραγισμένος, άθικτος και πληροί τις προδιαγρα¬ 
φές φακέλων ψηφοφορίας, όπως έχουν οριστεί από την 
Εφορευτική Επιτροπή, τίθεται επ' αυτού τη σφραγίδα του 
Ταμείου και η υπογραφή του Προέδρου της Εφορευτικής 
και ρίπτεται υπό του Προέδρου εντός της κάλπηςψηφοφο- 
ρίας. Συνάμα, διαγράφεται από τον κατάλογο ψηφισάντων 
το όνομα του ψηφοφόρου και τίθεται επί του καταλόγου 
ψηφισάντων αντί της υπογραφής του ψηφοφόρου και απο- 
στολέατης συστημένης επιστολής η σημείωση «ΕΠΙΣΤΟΛΙ¬ 
ΚΗ ΨΗΦΟΣ». Σε περίπτωση διαπίστωσης φακέλου αλλη¬ 
λογραφίας, ο οποίος έχει διαρραγεί ή παραβιασθεί ή φέρει 
στίξεις ή σημάδια που δύνανται να προδίδουν την ψήφο 
του ασφαλισμένου, η Εφορευτική Επιτροπή καταστρέφει 
τον φάκελο και το περιεχόμενο αυτού και θεωρείται ότι ο 
εν λόγω ψηφοφόρος δεν ψήφισε. Σε περίπτωση θέσης ση¬ 
μειώσεων ή διακριτικών ή στίξεων επί του φακέλου ψηφο¬ 
φορίας που ευρίσκεται εντός του φακέλου αλληλογραφίας 
ή εάν ο φάκελος ψηφοφορίας δεν είναι σφραγισμένος και 
κλειστός ή δεν πληροί τις προδιαγραφές που ετέθησαν από 
την Εφορευτική Επιτροπή ή εάν δεν περιέχεται φάκελος 
ψηφοφορίας ή εάν περιέχεται εντός του φακέλου αλλη¬ 
λογραφίας μόνο ψηφοδέλτιο άνευ φακέλου ψηφοφορίας 
ή εάν το ψηφοδέλτιο βρίσκεται εκτός του φακέλου ψηφο¬ 
φορίας, καθώς και σε κάθε άλλη περίπτωση που κατά την 
κρίση της Εφορευτικής Επιτροπής καθίσταται είτε αδύνατη 
η αδιάβλητη άσκηση του δικαιώματος ψήφου διά επιστο¬ 
λής είτε πιθανολογείται η παραβίαση του απορρήτου της 
ψηφοφορίας, η Εφορευτική Επιτροπή καταστρέφει το φά¬ 
κελο και το περιεχόμενο αυτού και θεωρείται ότι ο εν λόγω 
ψηφοφόρος δεν ψήφισε. Για όλες τις ως άνω περιπτώσεις 
που εκλαμβάνεται ότι ο κυρίως ασφαλισμένος δεν ψήφι¬ 
σε, γίνεται ρητή μνεία και αναφορά στο σχετικό πρακτικό 
ψηφοφορίας που τηρεί η Εφορευτική Επιτροπή. Σε περί¬ 
πτωση υποβολής ενστάσεως σχετικά με τη συνδρομή ή 
μη μίας εκ των ως άνω περιπτώσεων ή οιαδήποτε άλλης 
περίπτωση που καθιστά μη τελεσθείσα την ψηφοφορία 
διά επιστολής διά έναν ή περισσότερα ασφαλισμένα μέλη 
η Εφορευτική Επιτροπή δεν προβαίνει σε καταστροφή του 
φακέλου αλληλογραφίας και του περιεχομένου αυτού έως 
την εξέταση της ενστάσεως από την ίδια. 

8. Μετά τη διαλογή των ψηφοδελτίων και την καταμέ¬ 
τρηση των ψήφων αναγράφονται στο οικείο πρακτικό της 
Επιτροπής αναλυτικά τα αποτελέσματα και η ανακήρυξη 
των επιτυχόντων. Σε περίπτωση ισοψηφίας μεταξύ των 
υποψηφίων μελών Διοικητικού Συμβουλίου γίνεται κλή¬ 


ρωση, από την οποία καθορίζεται η σειρά που λαμβάνουν 
οι ισοψηφήσαντες. 

Άρθρο 11 

Σύνθεση και συγκρότηση του Δ.Σ. 

1. Οι πρώτοι εννέα (9) κατά σειρά ψήφων από τους υπο¬ 
ψηφίους για μέλη του Διοικητικού Συμβουλίου συγκρο¬ 
τούνται σε σώμα ως εξής: 

α) Ένα (1) τακτικό μέλος ασκεί καθήκοντα Προέδρου 
του Δ.Σ.. 

β) Ένα (1) τακτικό μέλος ασκεί καθήκοντα Αντιπροέδρου. 

γ) Ένα (1) τακτικό μέλος ασκεί καθήκοντα Γενικού Γραμ¬ 
ματέα. 

δ) Ένα (1) τακτικό μέλος ασκεί καθήκονταΤαμία και 

ε) Πέντε (5) τακτικά μέλη παραμένουν απλά μέλη του Δ.Σ. 

Τα καθήκοντα κάθε μέλουςτου Δ.Σ. καθορίζονται ειδικό¬ 
τερα στον Εσωτερικό Κανονισμό Λειτουργίας του Ταμείου. 

2. Σε περίπτωση προσωρινού κωλύματος του Προέ¬ 
δρου του Δ.Σ. αυτός αναπληρώνεται από τον Αντιπρόε¬ 
δρο του Δ.Σ. Σε περίπτωση κωλύματος του Αντιπροέδρου 
του Δ.Σ. αυτός αναπληρώνεται από τον Γενικό Γραμματέα 
του Δ.Σ. Σε περίπτωση κωλύματος του Γενικού Γραμματέα 
του Δ.Σ. στα καθήκοντά του τον υποκαθιστά οΤαμίαςτου 
Δ.Σ. Τέλος, σε περίπτωση κωλύματος του Ταμία, στα κα¬ 
θήκοντα του τον υποκαθιστά ο Πρόεδρος του Δ.Σ. 

3. Σε περίπτωση θανάτου ή απώλειας των προϋποθέσε¬ 
ων εκλογής ή άλλου μόνιμου κωλύματος του Προέδρου ή 
άλλου τακτικού μέλουςτου Δ.Σ. αυτό αντικαθίσταται από το 
πρώτο αναπληρωματικό μέλος (πρώτο επιλαχόντα με βάση 
τα εκλογικά αποτελέσματα) και το Δ.Σ. ανασυγκροτείται σε 
σώμα με μυστική ψηφοφορία. Τα μέλη του Δ.Σ. του Ταμεί¬ 
ου τα οποία αντικαθίστανται, σε κάθε περίπτωση γνωστο¬ 
ποιούνται ταυτόχρονα στους ασφαλισμένους του Ταμείου, 
σύμφωνα με τον Εσωτερικό Κανονισμό Λειτουργίας του. 

4. Δεν επιτρέπεται να συμπίπτουν στο ίδιο πρόσωπο 
περισσότερα από τα παραπάνω αξιώματα των μελών Δ.Σ. 
του Ταμείου. 

Άρθρο 12 

Συγκρότηση σε σώμα - 

Παραλαβή και παράδοση του Δ.Σ. 

Ι.Τα μέλη του Δ.Σ. του Ταμείου συνέρχονται σε πρώτη 
συνεδρίαση για τη συγκρότηση τους σε σώμα το αργότε¬ 
ρο σε δέκα (10) ημέρες από την ημέρα των αρχαιρεσιών, 
με έγγραφη πρόσκληση του πρώτου πλειοψηφήσαντος 
υποψηφίου, στην οποία αναγράφεται η ημερομηνία, 
η ώρα, ο τόπος και το θέμα της συνεδρίασης. Η πρό¬ 
σκληση επιδίδεται σύμφωνα με προθεσμία που ορίζει 
ο Εσωτερικός Κανονισμός Λειτουργίας του Ταμείου. Στη 
συνεδρίαση αυτή και με μυστική ψηφοφορία τα μέλη του 
Δ.Σ. εκλέγουν τον Πρόεδρο, τον Αντιπρόεδρο, τον Γενικό 
Γραμματέα και τον Ταμία. Ειδικά, ως προς την ειδική δια¬ 
δικασία ανάδειξης του Προέδρου Δ.Σ., κατά την πρώτη 
ψηφοφορία, απαιτείται πλέον της μυστικής ψηφοφορίας 
και παρουσία του συνόλου των μελών. 

2. Αν ο πρώτος πλειοψηφήσας υποψήφιος αμελήσει 
να απευθύνει την προβλεπόμενη στην παράγραφο 1 του 
παρόντος άρθρου πρόσκληση, η σύγκλιση γίνεται με πρω¬ 
τοβουλία οποιουδήποτε άλλου εκλεγέντος μέλους του 
Δ.Σ. του Ταμείου. Αν για οποιοδήποτε λόγο, το εκλεγέν 

Διοικητικό Συμβούλιο δε συγκροτηθεί σε σώμα κατά την 
πρώτη του συνεδρίαση, η ψηφοφορία και η συγκρότηση 
σε σώμα διενεργούνται σε επόμενες συνεδριάσεις, που 
κάθε φορά αποφασίζονται και ορίζονται από τα μέλη του 
Δ.Σ., σε καμία όμως περίπτωση η εκκρεμότητα δεν μπορεί 
να διαρκέσει πάνω από δεκαπέντε (15) ημέρες από την 
πρώτη συνεδρίαση των μελών του Δ.Σ.. Αν και στην τε¬ 
λευταία ψηφοφορία του δεκαπενθημέρου δεν επιτευχθεί 
η συγκρότηση, γίνεται αμέσως μετά την ίδια ημέρα νέα 
και τελευταία ψηφοφορία, κατά την οποία είναι αρκετή 
η σχετική πλειοψηφία για την κατανομή των παραπάνω 
αξιωμάτων συμπεριλαμβανομένου και του αξιώματος 
του Προέδρου του Δ.Σ. Σε περίπτωση τυχόν ισοψηφίας 
γίνεται κλήρωση. 

3. Το Δ.Σ. του Ταμείου, μετά τη συγκρότηση του σε 
σώμα, παραλαμβάνει μέσα σε δέκα (10) ημέρες το αργό¬ 
τερο τα βιβλία, τη διοίκηση και τη διαχείριση του Ταμείου 
από το απερχόμενο Δ.Σ. σύμφωνα με τα ειδικότερα ορι¬ 
ζόμενα στον Εσωτερικό Κανονισμό. 

4. Μέχρι τη συγκρότηση του νέου Δ.Σ. του Ταμείου σε 
σώμα και την παράδοση σε αυτό της διοίκησης και της δια¬ 
χείρισης του Ταμείου, παρατείνεται αυτοδίκαια και για αντί¬ 
στοιχο χρονικό διάστημα η θητεία του απερχόμενου Δ.Σ. 

Άρθρο 13 

Θέματα διοίκησης 

1 .Το Δ.Σ. συνεδριάζει τακτικά μια (1) φορά το μήνα και 
έκτακτα, όταν το κρίνει αναγκαίο ο Πρόεδρος ή το ζη¬ 
τήσουν με έγγραφη αίτηση τουλάχιστον πέντε (5) μέλη 
του. Αν ο Πρόεδρος αρνηθεί ή αναβάλλει την έκτακτη 
σύγκλιση του Δ.Σ. περισσότερο από πέντε (5) ημέρες, τότε 
καλούν το Δ.Σ. σε συνεδρία τα μέλη που υπόγραψαν τη 
σχετική αίτηση. 

2.0 Πρόεδρος καταρτίζει την Ημερήσια Διάταξη, αφού 
λάβει συμβουλευτικά υπόψη τις απόψεις των υπόλοιπων 
μελών του Δ.Σ. Οι απόψεις αυτές μαζί με την πρόσκληση 
ανακοινώνονται στα μέλη του Δ.Σ. τουλάχιστον δύο (2) 
ημέρες πριν από τη συνεδρίαση. Στις εκάστοτε συνεδρι¬ 
άσεις δεν είναι απαραίτητη η διήμερη προειδοποίηση, 
όταν πρόκειται για επείγοντα θέματα. 

3. Το Δ.Σ. βρίσκεται σε απαρτία, εάν παρευρίσκονται στη 
συνεδρίαση τουλάχιστον πέντε (5) μέλη του και οι αποφά¬ 
σεις λαμβάνονται με πλειοψηφία των παρόντων. Σε περί¬ 
πτωση ισοψηφίας, λογίζεται ότι πλειοψήφησε η άποψη 
υπέρ της οποίας ψήφισε ο Πρόεδρος. Η διαπίστωση της 
απαρτίας γίνεται από τον Πρόεδρο. Σε περίπτωση που θα 
πρέπει να ληφθεί απόφαση για κρίσιμα ζητήματα του Τα¬ 
μείου που αφορούν αγορά ακινήτων, τη σύναψη και υπο¬ 
γραφή συμβάσεων με νοσηλευτικά ιδρύματα, καθώς και 
αγορά παγίων, το Δ.Σ. βρίσκεται σε απαρτία, εάν παρευρί- 
σκονται στη συνεδρίαση τουλάχιστον επτά (7) μέλη του και 
οι αποφάσεις λαμβάνονται με πλειοψηφία των παρόντων. 

4. Σε όλες τις τακτικές ή έκτακτες συνεδριάσεις του Δ.Σ. 
τηρούνται πρακτικά σε ειδικό βιβλίο, τα οποία υπογράφο¬ 
νται την ημέρα της συνεδρίασης ή το αργότερο πριν από 
την επόμενη συνεδρίαση από όλα τα παρόντα μέλη και 
τους πραγματογνώμονες -εμπειρογνώμονες που τυχόν 
παρευρέθηκαν για οιοδήποτε θέμα ημερήσιας διατάξεως, 
ανεξαρτήτως αν έχουν δικαίωμα ψήφου ή όχι.Τα ανωτέρω 
πρακτικά υπόκεινται στον έλεγχο των Εποπτικών Αρχών. 


5. Τα λοιπά θέματα διοίκησης του Ταμείου (σύγκλιση, 
απαρτία, αποφάσεις, πρακτικά, εκπροσώπηση, αρμοδιότη¬ 
τες για την εσωτερική του λειτουργία, μεταβίβαση εξουσιών, 
ευθύνη των μελών της διοίκησης, τα σχετικά με τη διοίκηση 
λειτουργικά έξοδα των οργάνων του, άδειες διευκολύνσεων 
των μελών της διοίκησης κ.λπ.) καθορίζονται περαιτέρω 
στον Εσωτερικό Κανονισμό Λειτουργίας του Ταμείου. 

Άρθρο 14 

Προσόντα, κωλύματα και ασυμβίβαστα μελών 
του Δ.Σ. 

1. Οι διοικούντες το Ταμείο Πρόεδροι, Αντιπρόεδροι, 
μέλη του Δ.Σ. και όσοι ασκούν διαχειριστικά καθήκοντα 
ή έχουν εκτελεστικές αρμοδιότητες πρέπει να έχουν τα 
απαιτούμενα για τη θέση τους και τα καθήκοντά τους 
προσόντα, όπως αυτά περιγράφονται στο νόμο και στην 
υπουργική απόφαση Φ.51010/οικ.1893/15/16.01.2015 
(ΦΕΚ Β/178/23.01.2015) «Έκδοση Κανονισμού Δεοντο¬ 
λογίας και Καλών Πρακτικών λειτουργίας των Ταμείων 
Επαγγελματικής Ασφάλισης» και περαιτέρω να μην έχουν 
τα κωλύματα που ρητώς προκύπτουν εξ αυτών. Ειδικότε¬ 
ρα, οφείλουν να υπόκεινται σε πρότυπα καταλληλότητας, 
να διαθέτουν τα προσόντα και τις απαιτήσεις ως προς το 
ήθος, καθώς και να ενεργούν βάσει των υποχρεώσεων 
που ορίζουν οι διατάξεις των παραγράφων 1.1.γ.α. έως 
1.1 .γ.δ. του άρθρου 1 του κεφαλαίου Δ, της προαναφε- 
ρόμενης υπουργικής απόφασης. 

2. Ένα πρόσωπο δεν θεωρείται ότι διαθέτει τις απαι- 
τούμενες προϋποθέσεις εντιμότητας, ακεραιότητας και 
φήμης εάν: 

α) Έχει καταδικαστεί δυνάμει οριστικής απόφασης 
για αδικήματα που αποτελούν κώλυμα για το διορισμό 
της θέσης υπαλλήλου σύμφωνα με το άρθρο 8 του 
ν. 3528/2007 («Κώδικας Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ.») όπως ισχύει, καθώς 
και για εγκλήματα σχετικά με το νόμισμα (άρθρα 207,208, 
214 και 215 του Ποινικά Κώδικα), για καταδολίευση δανει¬ 
στών, για χρεοκοπία, για τοκογλυφία και για παραπλάνηση 
σε χρηματιστηριακές πράξεις. 

β) Έχει καταδικασθεί δυνάμει οριστικής δικαστικής από¬ 
φασης για αδικήματα της παραγράφου 2 του άρθρου 8 
του ν. 3606/2007. 

γ) Έχει απολυθεί από προηγούμενη θέση για πειθαρχι¬ 
κούς λόγους του άρθρου 109 του ν. 3528/2007. 

δ) Έχει ασκηθεί και εκκρεμεί ποινική δίωξη ή/και βρίσκε¬ 
ται σε εξέλιξη διαδικασία επιβολής διοικητικών κυρώσεων 
σε βάρος του για τα ανωτέρω ποινικά ή και πειθαρχικά αδι¬ 
κήματα μέχρι την ολοκλήρωση της σχετικής διαδικασίας 
ή μέχρι την έκδοση οριστικής απόφασης επί του εγκλή¬ 
ματος ή επί των διοικητικών κυρώσεων που επιβλήθηκαν. 

ε) Έχει καταδικασθεί δυνάμει οριστικής δικαστικής από¬ 
φασης για αδικήματα του ν. 3340/2005 για την προστασία 
της κεφαλαιαγοράς από πράξεις προσώπων που κατέχουν 
προνομιακές πληροφορίες και πράξεις χειραγώγησης της 
αγοράς καθώς και των διατάξεων που αντικαταστάθηκαν 
βάσει του άρθρου 32 του ν. 3340/2005. 

στ) Έχει καταδικασθεί δυνάμει οριστικής δικαστικής 
απόφασης για αδικήματα της νομοθεσίας για την πρόλη¬ 
ψη χρησιμοποίησηςτου χρηματοπιστωτικού συστήματος 

με σκοπό τη νομιμοποίηση εσόδων από εγκληματικές 
δραστηριότητες (ν. 2331/1995) ή αδικήματα αναφορικά 
με τη χρηματοδότηση της τρομοκρατίας κατά την έννοια 
του άρθρου 1 της οδηγίας 2005/60/ΕΚ. 

ζ) Έχει ασκηθεί εις βάρος του ποινική δίωξη κατόπιν 
υποβολής από την Επιτροπή Κεφαλαιαγοράς μηνυτήριας 
αναφοράς ή έγκλησης. 

η) Διηύθυνετις δραστηριότητες εταιρείας της οποίας η 
Επιτροπή Κεφαλαιαγοράς ανακάλεσε την άδεια λειτουρ¬ 
γίας για τις περιπτώσεις β, γ και ε της παραγράφου 1 του 
άρθρου 21 του ν. 3606/2007. 

θ) Έχουν επιβληθεί εις βάρος του από την Επιτροπή 
Κεφαλαιαγοράς χρηματικές κυρώσεις που υπερβαίνουν 
σωρευτικά το ποσό των 15.000 ευρώ για παραβάσεις της 
χρηματιστηριακής νομοθεσίας, για τις οποίες έχει παρέλ- 
θει η προθεσμία άσκησης ένδικων μέσων ή για τις οποίες 
έχει εκδοθεί οριστική δικαστική απόφαση που επικυρώνει 
την επιβολή τους. 

Οι ανωτέρω περιπτώσεις ισχύουν και όταν η αντίστοιχη 
τέλεση του αδικήματος ή της παράβασης έλαβε χώρα εκτός 
της ελληνικής επικράτειας ή η αντίστοιχη κύρωση ή καταδίκη 
έχει επιβληθεί από αρμόδιες αρχές ή όργανα άλλης χώρας, 

ι) Τελεί υπό δικαστική συμπαράσταση. 

ια) Λόγω καταδίκης έχει στερηθεί τα πολιτικά του δικαι¬ 
ώματα και για όσο χρόνο διαρκεί η στέρηση αυτή. 

3. Πρόεδρος και Αντιπρόεδρος του Δ.Σ. μπορεί να εκλε¬ 
γεί οποιοδήποτε μέλος του Δ.Σ. εφόσον πληροί τις εκ του 
καταστατικού και έκτου Νόμου προϋποθέσεις. Στην περί¬ 
πτωση αυτή δύναται να είναι πλήρους και αποκλειστικής 
απασχόλησης και να ασφαλίζεται προαιρετικά στο Ταμείο. 

4. Αναφορικά με την πλήρωση των απαιτήσεων του 
καταστατικού και του νόμου, αλλά και με το απαιτούμε- 
νο ήθος των ανωτέρω προσώπων, το Ταμείο καταρτίζει 
σχετική πολιτική, η οποία εξειδικεύεται αναλυτικά στον 
Εσωτερικό Κανονισμό Λειτουργίας του και η οποία περι¬ 
λαμβάνει τουλάχιστον α) περιγραφή της διαδικασίας για 
την αξιολόγηση της ικανότητας και του ήθους των προ¬ 
σώπων που διοικούν το Ταμείο ή ασκούν άλλες βασικές 
αρμοδιότητες, β) περιγραφή των συνθηκών υπό τις οποίες 
κρίνεται σκόπιμη η επανεξέταση της ικανότητας και του 
ήθους και γ) αξιολόγηση της φερεγγυότητας. 

5. Εάν από τα εκλεγμένα μέλη κανένα δε διαθέτει τα απαι- 
τούμενα προσόντα, τότε ο Πρόεδρος και ο Αντιπρόεδρος 
δεν έχουν εκτελεστικά καθήκοντα. Στην περίπτωση αυτή, 
τα εκτελεστικά καθήκοντα ανατίθενται σε άτομο ανάλογων 
προσόντων που καταλαμβάνει θέση του Διευθυντή του 
Ταμείου μετά από προκήρυξη και διαφανείς διαδικασίες. 
Σε αυτήν την περίπτωση ο Πρόεδρος και ο Αντιπρόεδρος 
παραμένουν μέλη του Δ.Σ. με δικαίωμα ψήφου. 

6.0 Πρόεδρος και ο Αντιπρόεδρος εφόσον δεν ασκούν 
εκτελεστικά καθήκοντα και τα μέλη του Δ.Σ., θα πρέπει 
να έχουν ενεργό ασφαλιστικό δεσμό κατά τη διάρκεια 
της θητείας τους. 

Άρθρο 15 

Π ροσωπικό του Τ αμείου 

1. Με απόφαση του Δ.Σ. το Ταμείο μπορεί να προσλαμ¬ 
βάνει το απαραίτητο για τη λειτουργία του προσωπικό. Τα 
ουσιαστικά και τυπικά προσόντα του προσωπικού πρέπει να 
είναι αντίστοιχα με τη θέση για την οποία προσλαμβάνονται. 


2. Ο Διευθυντής του Ταμείου θα πρέπει να είναι πτυχι- 
ούχος ανώτερης ή ανώτατης εκπαίδευσης, να έχει πιστο¬ 
ποιημένη γνώση μιας επίσημης ξένης γλώσσας της Ευρω¬ 
παϊκής Ένωσης και να έχει εμπειρία τουλάχιστον πέντε 
(5) ετών σε θέση ευθύνης είτε σε Ταμείο Επαγγελματικής 
Ασφάλισης είτε στον δημόσιο ή ιδιωτικό τομέα σε θέματα 
ασφάλισης ή σε διοικητικά θέματα ή οικονομικά θέματα. 

3. Οι υποψήφιοι για όλες τις θέσεις θα πρέπει να διαθέ¬ 
τουν τις απαιτούμενες εκ του παρόντος καταστατικού και 
του Εσωτερικού Κανονισμού Λειτουργίας, προϋποθέσεις 
πρόσληψης, όπως αυτές προβλέπονται ρητά και εξειδι¬ 
κεύονται στην προκήρυξη των εκάστοτε θέσεων. 

4. Στον Εσωτερικό Κανονισμό Λειτουργίας προβλέπεται 
η πολιτική και οι διαδικασίες πρόσληψης του προσωπικού. 

5. Τα πειθαρχικά παραπτώματα του προσωπικού, οι πει¬ 
θαρχικές κυρώσεις και η διαδικασία επιβολής αυτών προβλέ- 
πονται στον Εσωτερικό Κανονισμό ΛειτουργίαςτουΤαμείου. 

6. Το κόστος μισθοδοσίαςτου προσωπικούτουΤαμείου 
δεν μπορεί να υπερβαίνει το επτά τοις εκατό (7%) του 
συνόλου των ετήσιων πόρων του από ασφαλιστικές ει¬ 
σφορές. Το κόστος αυτό καλύπτεται από τα ποσά που 
παρακρατούνται από τις εισφορές για κάλυψη των λει¬ 
τουργικών εξόδων τουΤαμείου, όπως αυτά ορίζονται στη 
συνέχεια ανά κλάδο. 

ΚΕΦΑΛΑΙΟ 4 

ΠΟΡΟΙ ΤΟΥΤΑΜΕΙΟΥ 

Άρθρο 16 

Πόροι του Ταμείου. 

Πόροι του Ταμείου είναι: 

α) Εισφορές εγγραφής νέων μελών του Ταμείου (25 
ευρώ ανά κυρίως μέλος). 

β) Εισφορές των ασφαλισμένων. 

γ) Τυχόν εισφορές των εργοδοτών των κυρίως ασφαλι¬ 
σμένων που θα προκύψουν μετά από ειδική συμφωνία. 

δ) Πρόσοδοι περιουσίας του Ταμείου. 

ε) Δωρεές - κληροδοτήματα υπέρ του Ταμείου. 

στ) Κάθε άλλο νόμιμο έσοδο. 

Άρθρο 17 

Μεταβολή και αναπροσαρμογή των εισφορών 

Οι εισφορές προς το Ταμείο μεταβάλλονται και ανα¬ 
προσαρμόζονται με την έναρξη κάθε οικονομικής χρή¬ 
σης ή όποτε αυτό κρίνεται απαραίτητο, μετά από από¬ 
φαση του Δ.Σ., η οποία λαμβάνεται με πλειοψηφία 2/3 
των παρισταμένων μελών, με σκοπό την κάλυψη του 
αναλογιστικού ισοζυγίου και των λειτουργικών εξόδων 
του Ταμείου κατ’ εφαρμογή του άρθρου 7 παρ. 16 του 
ν. 3029/2002, όπως ισχύει. Κάθε σχετική μεταβολή ή ανα¬ 
προσαρμογή χρήζει έγκρισης από το Υπουργείο Εργασίας, 
Κοινωνικής Ασφάλισης και Κοινωνικής Αλληλεγγύης, μετά 
από σύμφωνη γνώμη της Εθνικής Αναλογιστικής Αρχής. 

ΚΕΦΑΛΑΙΟ 5 

ΚΛΑΔΟΣ ΣΥΝΤΑΞΙΟΔΟΤΙΚΩΝ ΠΑΡΟΧΩΝ 

Άρθρο 18 

Περιγραφή Κλάδου 

Ο Κλάδος Συνταξιοδοτικών Παροχών (μη εγγυημένων 
παροχών) εφαρμόζει το κεφαλαιοποιητικό σύστημα προ- 

καθορισμένης εισφοράς. Δεν παρέχεται οποιαδήποτε εγ¬ 
γύηση ως προς το ύψος της παροχής που καταβάλλεται 
εφάπαξ ή με τμηματικές καταβολές (σύνταξη) ή το ύψος 
της επενδυτικής απόδοσης ή το ύψος των διαχειριστικών 
και επενδυτικών εξόδων. 

Άρθρο 19 
Υπαγωγή 

Στον κλάδο εγγράφονται μόνο τα κυρίως ασφαλισμένα 
μέλη και όχι εξαρτώμενα μέλη αυτών. 

Άρθρο 20 
Εισφορές 

1. Κάθε μέλος του Κλάδου υποχρεούται να καταβάλλει 
εισφορά ανά μήνα, η οποία θα καταβάλλεται σύμφωνα με 
τους όρους του άρθρου 4 παρ. 6 του παρόντος. 

2. Η μηνιαία εισφορά (12 καταβολές ανά έτος) δεν μπο¬ 
ρεί να είναι κατώτερη από δέκα (10) ευρώ ούτε ανώτερη 
από χίλια (1.000) ευρώ και θα εκφράζεται πάντοτε σε ακέ¬ 
ραιους αριθμούς. Το κατώτατο και ανώτατο αυτό ποσό 
μηνιαίας εισφοράς αναπροσαρμόζεται με αιτιολογημέ¬ 
νη απόφαση του Διοικητικού Συμβουλίου του Ταμείου, 
μετά από έγκριση από το Υπουργείο Εργασίας, Κοινωνικής 
Ασφάλισης και Κοινωνικής Αλληλεγγύης και σύμφωνη 
γνώμη της Εθνικής Αναλογιστικής Αρχής. 

3. Κάθε μέλος επιλέγει το ποσό της μηνιαίας εισφοράς 
που καταβάλει στον Κλάδο Συνταξιοδοτικών Παροχών 
του Ταμείου μεταξύ του εκάστοτε ισχύοντος κατώτατου 
και ανώτατου ποσού μηνιαίας εισφοράς. Το δικαίωμα 
επιλογής του ποσού της εισφοράς ασκείται με έγγραφη 
δήλωση που το μέλος υποβάλει στο Διοικητικό Συμβούλιο 
του Ταμείου μαζί με την αίτηση εγγραφής του σε αυτό. 

4. Κάθε μέλος έχει δικαίωμα να μεταβάλει το ύψος της 
μηνιαίας εισφοράς που καταβάλει στον Κλάδο Συνταξιο- 
δοτικών Παροχών του Ταμείου, υπό τον περιορισμό τυχόν 
ισχύοντος κατώτατου και ανώτατου ποσού εισφορών. 
Το δικαίωμα μεταβολής του ύψους της εισφοράς ασκείται 
μια (1) φορά ανά ημερολογιακό έτος, με έγγραφη δήλωση 
που το μέλος υποβάλλει στο Διοικητικό Συμβούλιο του Τα¬ 
μείου από την 1 η Σεπτεμβρίου έως την 31 η Οκτωβρίου κάθε 
έτους. Η μεταβολή ισχύει απάτην 1 η Ιανουάριου του έτους 
που ακολουθεί εκείνο της υποβολής της αίτησης μεταβολής. 

5. Επί καταβολής εισφοράς μεγαλύτερης από την 
οφειλόμενη, η καταβολή του υπερβάλλοντος ποσού δεν 
επιφέρει καμιά ασφαλιστική συνέπεια και επιστρέφεται 
άτοκα από τοΤαμείο στο μέλος, εφόσον αυτό ζητηθεί από 
το μέλος, μετά από υποβολή σχετικής αίτησης. Σε περί¬ 
πτωση μη προσήκουσας αναζήτησης του υπερβάλλοντος 
ποσού εισφοράς, εντός μηνός από την καταβολή αυτού, 
τοΤαμείο χρησιμοποιεί το ποσό αυτό για συμψηφισμό με 
μελλοντικές απαιτήσεις του ίδιου ή και λοιπών κλάδων. Το 
Ταμείο οφείλει να γνωστοποιεί τον ως άνω συμψηφισμό 
στο ασφαλισμένο μέλος. 

6. Σε περίπτωση μη εμπρόθεσμης καταβολής εισφορών 
δημιουργείται υπόλοιπο το οποίο καλύπτεται αυτοδίκαια 
από μελλοντικές καταβληθεισόμενες εισφορές, εφόσον 
αυτές προκόψουν. Ο συμψηφισμός του οφειλόμενου υπο¬ 
λοίπου με καταβληθείσες εισφορές θα γίνεται από την 
αρχαιότερη προς τη νεότερη χρονικά οφειλή. 


7. Επί καταβολής εισφοράς μικρότερης από την οφειλό¬ 
μενη δεν λαμβάνεται υπόψη ως χρόνος ασφάλισης ο μήνας 
στον οποίο ανάγεται η μερικώς καταβληθείσα εισφορά και 
δεν πιστώνεται ο ατομικός λογαριασμός του μέλους με το 
μερικώς καταβληθέν ποσό.Τυχόν καταβληθέντα ποσά, που 
συνιστούν μερικές καταβολές (πρόσθετα ποσά εισφορών), 
οι οποίες, αθροιζόμενες δεν συνεπάγονται εξόφληση μηνιαί¬ 
ας εισφοράς, παραμένουν χωρίς να επενδυθούν σε εκκρεμή 
λογαριασμό του Ταμείου, μέχριςότου εξοφληθεί το συνολι¬ 
κό οφειλόμενο ποσό εισφοράς οπότε και πιστώνονται στον 
ατομικό λογαριασμό του μέλους, εκτός και αν το μέλος έχει 
απωλέσει την ιδιότητα του, οπότε τα ως άνω ποσά του επι- 
στρέφονται άτοκα και δίχως αποδόσεις. Το Ταμείο οφείλει 
να ενημερώνει σχετικά το εκάστοτε ασφαλισμένο μέλος για 
τις ισχύουσες στην περίπτωση αυτή διατάξεις του παρόντος. 

Άρθρο 21 

Συνέπειες μη καταβολής των εισφορών 

Η μη καταβολή στον Κλάδο Συνταξιοδοτικών Παροχών 
του Ταμείου της μηνιαίας εισφοράς, συνεπάγεται: 

α) τη μη πίστωση του ατομικού συνταξιοδοτικού λογα¬ 
ριασμού του μέλους με πρόσθετα ποσά εισφορών, 

β) το μη υπολογισμό ως χρόνου ασφάλισης του μήνα 
στον οποίο ανάγεται η μη καταβληθείσα μηνιαία εισφορά. 

Άρθρο 22 

Προαιρετικές Εισφορές 

1. Είναι δυνατή η καταβολή προαιρετικών εισφορών από 
τα μέλη του Ταμείου έως και δύο (2) φορές ανά ημερολογι¬ 
ακό έτος. Το Δ.Σ. του Ταμείου δύναται με απόφαση του να 
ορίζει κατώτατο ή ανώτατο όριο προαιρετικών εισφορών. 

2. Η καταβολή της προαιρετικής εισφοράς στον Κλάδο 
Συνταξιοδοτικών Παροχών από το κυρίως ασφαλισμέ¬ 
νο μέλος γίνεται με έμβασμα από τραπεζικό λογαρια¬ 
σμό του μέλους σε τραπεζικό λογαριασμό του Ταμείου. 
Σε κάθε περίπτωση, το μέλος οφείλει να γνωστοποιεί στο 
Ταμείο τη μεταφορά οποιουδήποτε ποσού προαιρετικής 
εισφοράς, επισυνάπτοντας και το σχετικό αποδεικτικό, 
ώστε να καταστεί εφικτή η ταυτοποίηση της συναλλαγής. 

Άρθρο 23 

Ατομικός Αογαριασμός Ασφαλισμένου 

1. Για κάθε ασφαλισμένο του κλάδου Συνταξιοδοτικών 
Παροχών δημιουργείται Ατομικός Λογαριασμός, στον 
οποίο πιστώνονται οι καθαρές (τακτικές ή προαιρετικές) 
εισφορές του κλάδου, μετά την αφαίρεση εξόδων δια¬ 
χείρισης, καθώς και οι αναλογούσες θετικές ή αρνητικές 
αποδόσεις που προκύπτουν από την επένδυση των πε¬ 
ριουσιακών στοιχείων του κλάδου. 

2. Το συνολικό ποσό που συγκεντρώνεται στον Ατο¬ 
μικό Λογαριασμό του μέλους επενδύεται σύμφωνα με 
τον Κανονισμό Επενδύσεων του Ταμείου και την κείμενη 
νομοθεσία και παραμένει επενδεδυμένο μέχρι και την 
έγκριση από το Διοικητικό Συμβούλιο αίτησης λήψης 
παροχής από τον κλάδο. 

Άρθρο 24 

Ίδια Κεφάλαια Κλάδου 

Από κάθε μηνιαία εισφορά που το μέλος καταβάλλει 
στοΤαμείο γιατον κλάδο, ποσοστό 95%πιστώνεται στον 

ατομικό λογαριασμό του ασφαλισμένου που την κατέβα¬ 
λε και το υπόλοιπο 5% της εισφοράς διατίθεται για το σχη¬ 
ματισμό ίδιων κεφαλαίων του Κλάδου προς κάλυψη των 
εξόδων διαχείρισης αυτού. Τα ποσοστά αυτά μπορούν 
να αναπροσαρμόζονται με αιτιολογημένη αναλογιστικά 
απόφαση του Διοικητικού Συμβουλίου, μετά από έγκριση 
από το Υπουργείο Εργασίας, Κοινωνικής Ασφάλισης και 
Κοινωνικής Αλληλεγγύης και σύμφωνη γνώμη της Εθνικής 
Αναλογιστικής Αρχής. 

Άρθρο 25 

Προϋποθέσεις θεμελίωσης δικαιώματος σε Παροχή 
1.0 κυρίως ασφαλισμένος του Ταμείου δικαιούται πα¬ 
ροχής από το Ταμείο εφόσον συντρέχουν στο πρόσωπο 
του οι ακόλουθες προϋποθέσεις (διαζευκτικά): 

α) είναι ηλικίας τουλάχιστον 55 ετών και έχει χρόνο 
ασφάλισης στον κλάδο τουλάχιστον δέκα (10) έτη ή χρόνο 
ασφάλισης τουλάχιστον ένα (1) έτος στο Ταμείο κατά την 
έναρξη του Κλάδου Συνταξιοδοτικών Παροχών. 

β) είναι ηλικίας τουλάχιστον εξήντα (60) ετών και έχει 
χρόνο ασφάλισης στον κλάδο τουλάχιστον πέντε (5) έτη, ή 
γ) έχει θεμελιώσει τις προϋποθέσεις για λήψη κύριας 
σύνταξη λόγω γήρατος και έχει απονεμηθεί σε αυτόν 
σύνταξη, ή 

δ) έχει απονεμηθεί σε αυτόν σύνταξη αναπηρίας, ή 
ε) ανεξαρτήτως ηλικίας, εφόσον έχει τουλάχιστον είκοσι 
(20) συμπληρωμένα έτη ασφάλισης στον Κλάδο. 

2. Οι κληρονόμοι ασφαλισμένου του Ταμείου δικαιού¬ 
νται την παροχή σε περίπτωση θανάτου του ασφαλισμέ¬ 
νου μέλους, ανεξαρτήτως της συνδρομής ή μη των ως 
άνω προϋποθέσεων στον θανόντα κατά το χρόνο του 
θανάτου. 

Άρθρο 26 

Παροχή με Εφάπαξ Καταβολή 

1. Σε κάθε ασφαλισμένο που πληροί τις προϋποθέσεις 
του προηγούμενου άρθρου, απονέμεται εφάπαξ παροχή 
ίση με το κεφάλαιο που έχει σωρευθεί στον ατομικό του 
λογαριασμό έως την ημέρα εκκαθάρισης της παροχής. 

2. Η εφάπαξ παροχή καταβάλλεται στον ασφαλισμένο 
με απόφαση του Διοικητικού Συμβουλίου μετά από αί¬ 
τηση του. Ο ατομικός συνταξιοδοτικός λογαριασμός του 
ασφαλισμένου ρευστοποιείται εντός δέκα (10) ημερών 
από την έκδοση της απόφασης του Διοικητικού Συμβου¬ 
λίου του Ταμείου περί καταβολής της παροχής εφάπαξ. 
Σε περίπτωση θανάτου του ασφαλισμένου καταβάλλεται 
στους νόμιμους κληρονόμους το προϊόν της ρευστοποίη¬ 
σης του ατομικού λογαριασμού του θανόντος μέλους με 
τους ίδιους ως άνω όρους. 

Άρθρο 27 

Παροχή με Τμηματικές Καταβολές (Σύνταξη) 

1. Ο ασφαλισμένος, εφόσον πληροί τις προϋποθέσεις 
του άρθρου 25 του παρόντος καταστατικού, έχει το δι¬ 
καίωμα, κατόπιν αιτήσεως του προς το Δ.Σ. του Ταμείου 
να ζητήσει αντί της καταβολής της εφάπαξ παροχής, να 
λάβει με τμηματικές καταβολές το ποσό που έχει συγκε¬ 
ντρωθεί στον ατομικό του λογαριασμό (καταβολή σύ¬ 
νταξης). Η αίτηση αυτή πρέπει να υποβληθεί στο Ταμείο 


τουλάχιστον έξι (6) μήνες πριν την ημερομηνία έναρξης 
των τμηματικών καταβολών. Το Διοικητικό Συμβούλιο 
αποφασίζει περί έγκρισης της αίτησης συνταξιοδότησης 
λαμβάνοντας υπόψη, την χρονική περίοδο καταβολής 
σύνταξης, την οποία έχει αιτηθεί ο ασφαλισμένος και το 
ποσό της σύνταξης που θα προκύψει. 

2. Επίσης, ο ασφαλισμένος έχει τη δυνατότητα να αιτη- 
θεί την καταβολή τμήματος της παροχής του Κλάδου με 
εφάπαξ καταβολή και το υπόλοιπο ποσό του ατομικού 
του λογαριασμού να καταβληθεί με τη μορφή σύνταξης. 
Το ως άνω δικαίωμα παρέχεται και στους κληρονόμους 
μέλους του Ταμείου που απεβίωσε. 

3. Κάθε συνταξιούχος του Ταμείου έχει τη δυνατότητα, 
μετά την πάροδο έτους από την έναρξη καταβολής της 
σύνταξης αυτού, να αιτηθεί την άμεση καταβολή του υπο¬ 
λοίπου του Ατομικού του Συνταξιοδοτικού Λογαριασμού, 
παραιτούμενος από το δικαίωμα καταβολής σύνταξης. 
Το Διοικητικό Συμβούλιο αποφασίζει περί της αποδο¬ 
χής ή μη της αίτησης Πρόωρης Λήψης Υπολοίπου του 
Συνταξιούχου. Σε περίπτωση αποδοχής της αιτήσεως το 
Υπόλοιπο του Ατομικού Συνταξιοδοτικού Λογαριασμού 
καταβάλλεται στον ασφαλισμένο εντός δέκα (10) ημερών 
από την έκδοση της σχετικής απόφασης του Διοικητικού 
Συμβουλίου του Ταμείου περί καταβολής του υπολοίπου 
ποσού. Το ως άνω δικαίωμα παρέχεται και στους κληρο¬ 
νόμους του συνταξιούχου του Ταμείου. 

Άρθρο 28 

Ποσό Σύνταξης, Αναπροσαρμογές 
και Περίοδος Σύνταξης 

1. Το ποσό της καταβαλλόμενης σύνταξης από το Τα¬ 
μείο διαμορφώνεται αναλογιστικά με βάση τους διεθνείς 
κανόνες της αναλογιστικής πρακτικής, ενός τεχνικού επι¬ 
τοκίου (σε συνάρτηση με το ισχύον ύψος των επιτοκίων), 
λαμβάνοντας επιπλέον υπόψη το ύψος του ποσού του 
ΑΤΟΜΙΚΟΥ ΣΥΝΤΑΞΙΟΔΟΤΙΚΟΥ ΛΟΓΑΡΙΑΣΜΟΥ, την ηλικία 
του ασφαλισμένου κατά την ημερομηνία συνταξιοδότη- 
σης, τα έξοδα διαχείρισης, καθώς και κάθε άλλο δεδομένο 
που κρίνεται σημαντικό για τη βιωσιμότητα του κλάδου. 
Για τον υπολογισμό του ποσού της σύνταξης λαμβάνεται 
υπόψη η διάρκεια καταβολής σύνταξης, σύμφωνα μετά 
αναφερόμενα στην παρ. 4 του παρόντος άρθρου. 

2. Το Ταμείο δεν εγγυάται το ύψος της καταβαλλόμενης 
σύνταξης. 

3. Κάθε συνταξιούχος θα συμμετέχει στην επιτευχθείσα 
απόδοση του κλάδου Σύνταξης, μέσω αναλογιστικής ανα¬ 
προσαρμογής του ύψους της σύνταξης που του αναλογεί 
στο τέλος κάθε περιόδου. 

4. Η περίοδος της δικαιούμενης σύνταξης έχει διάρ¬ 
κεια πέντε, δέκα, δεκαπέντε ή είκοσι έτη, κατ' επιλογή 
του ασφαλισμένου. Εάν πριν τη λήξη της περιόδου της 
σύνταξης επέλθει θάνατος του ασφαλισμένου, τότε η σύ¬ 
νταξη μεταβιβάζεται στους νόμιμους κληρονόμους του. Η 
σύνταξη των δικαιοδόχων διαρκεί έως ότου συμπληρωθεί 
η επιλεγείσα περίοδος. Με τη λήξη της επιλεγείσας περι¬ 
όδου το Ταμείο δεν έχει καμία οικονομική υποχρέωση 
προς τους δικαιοδόχους. 

5. Το ποσό της σύνταξης και η τυχόν ετήσια αναπρο¬ 
σαρμογή του, υπολογίζονται σύμφωνα με τεχνικό σημεί- 

ωμα εγκεκριμένο από την Εθνική Αναλογιστική Αρχή που 
αποτελεί αναπόσπαστο μέρος του καταστατικού αυτού. 

ΚΕΦΑΛΑΙΟ 6 

ΚΛΑΔΟΣ ΛΟΙΠΩΝ ΠΑΡΟΧΩΝ 

(ΥΓΕΙΟΝΟΜΙΚΗΣ ΠΕΡΙΘΑΛΨΗΣ) 

Άρθρο 29 

Δικαιούχοι Παροχών 

1. Δικαιούχοι παροχών είναι οι άμεσα ασφαλισμένοι 
του Ταμείου. Δικαιούχοι Παροχών μπορούν να είναι και 
τα εξαρτώμενα μέλη του άμεσα ασφαλισμένου-κυρίως 
μέλους του Ταμείου, ήτοι ο/η σύζυγος και τα τέκνα αυ¬ 
τού, εφόσον παραμένει ασφαλισμένο το κυρίως μέλος. 
Ως εξαρτώμενα μέλη της οικογένειας του κυρίως μέλους 
του Ταμείου θεωρούνται: 

α) Ο/η σύζυγος, με την προϋπόθεση ότι είναι μέχρι 
εξήντα επτά (67) ετών.Το όριο ηλικίας αυτό θα μεταβάλ¬ 
λεται με απόφαση του Διοικητικού Συμβουλίου και θα 
εξειδικεύεται στον Κανονισμό Παροχών που εκδίδεται 
από αυτό. 

β) Τα φυσικά τέκνα άμεσα ασφαλισμένων, τέκνα που 
έχουν νομιμοποιηθεί, αναγνωρισθεί ή υιοθετηθεί και τέ¬ 
κνα υπό καθεστώς αναδοχής, των οποίων την επιμέλεια 
κατέχει με δικαστική απόφαση ο ανάδοχος ασφαλισμένος, 
μέχρι τη συμπλήρωση του 18ου έτους της ηλικίας τους. 
Μετά την ηλικία των 18 ετών, το δικαίωμα παρατείνεται 
μέχρι τη συμπλήρωση του 25ου έτους της ηλικίας τους, με 
την προϋπόθεση ότι είναι ασφαλισμένα σε Κύριο Φορέα 
Ασφάλισης. 

γ) Τα τέκνα με ποσοστό αναπηρίας 80%, έως την ημε¬ 
ρομηνία γάμου τους. 

δ) Σε περίπτωση θανάτου του κύριου μέλους, ο/η σύ¬ 
ζυγος και τα τέκνα δύναται να διατηρούν την ιδιότητα 
του ασφαλισμένου του Ταμείου ως εξαρτώμενα μέλη 
του εκλιπόντος άμεσα ασφαλισμένου και να λαμβάνουν 
τις παροχές του Ταμείου υπό την προϋπόθεση ότι: ί) θα 
δηλώνουν εγγράφως στο Ταμείο την διατήρηση της ιδι¬ 
ότητας του ασφαλισμένου εξαρτώμενου μέλους και Μ) θα 
συνεχίσουν την τακτική καταβολή των προβλεπόμενων 
εισφορών τους. Η καταβολή των εισφορών τους γίνεται 
με την κατάθεση του αντίστοιχου ποσού στον τραπεζικό 
λογαριασμό του Ταμείου με παράλληλη ενημέρωση του 
Ταμείου μέσω ηλεκτρονικής αποστολής του αποδεικτικού 
κατάθεσης. 

2. Οι ανωτέρω προϋποθέσεις και τα ηλικιακά όρια είναι 
δυνατό να μεταβάλλονται με απόφαση του Διοικητικού 
Συμβουλίου και θα εξειδικεύονται στον Κανονισμό Πα¬ 
ροχών του Ταμείου. 

3. Το Ταμείο δεν χορηγεί παροχή για οιοδήποτε λόγο 
πριν την ημερομηνία ένταξης του μέλους. Η έναρξη 
ασφαλιστικής κάλυψης δεν ταυτίζεται χρονικά με την 
ημερομηνία εγγραφής του ασφαλισμένου στο Ταμείο, 
αλλά μετά την πάροδο περιόδου αναμονής, η οποία θα 
προσδιορίζεται από τον Κανονισμό Παροχών τουΤαμείου. 
Σε κάθε περίπτωση, η περίοδος αναμονής δεν μπορεί να 
είναι μεγαλύτερη του ενός έτους από την ημερομηνία 
ένταξης, εκτός και αν προβλέπεται ειδική εξαίρεση στον 
Κανονισμό Παροχών. 


Άρθρο 30 
Εισφορές 

1. Οι Ασφαλισμένοι του Κλάδου (κυρίως και εξαρτώ¬ 
μενα μέλη) οφείλουν να καταβάλουν μηνιαία εισφορά, η 
οποία θα παρακρατείται απευθείας από τη μισθοδοσία 
του κύριου μέλους για όλη την οικογένεια του και θα απο¬ 
δίδεται στον λογαριασμό του Ταμείου. Σε περίπτωση που 
το κύριο μέλος δεν μισθοδοτείται από την υπηρεσία του, 
οφείλει με δική του ευθύνη να καταβάλει τις ασφαλιστικές 
εισφορές που αφορούν στον ίδιο και τα εξαρτώμενα μέλη 
σε τραπεζικό λογαριασμό του Ταμείου. 

2. Η εισφορά για τον Κλάδο Υγείας του Ταμείου ορίζεται 
στο ποσό των 10,00 ευρώ για κάθε κύριο μέλος, 7,00 ευρώ 
για το εξαρτώμενο μέλος, ήτοι τον ή την σύζυγο και 7,00 
ευρώ για τα τέκνα (ανεξαρτήτως του αριθμού αυτών θα 
καταβάλλεται το ποσό των 7,00 ευρώ συνολικά για όλα 
τα τέκνα). Τα ποσά των ανωτέρω εισφορών ανά κατη¬ 
γορία ασφαλισμένων δύναται να αναπροσαρμόζονται 
(αυξανόμενα ή μειούμενα) με απόφαση του Διοικητικού 
Συμβουλίου, μετά από έγκριση του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης και 
τη σύμφωνη γνώμη της Εθνικής Αναλογιστικής Αρχής. 

3. Σε περίπτωση μη εμπρόθεσμης καταβολής εισφορών 
δημιουργείται υπόλοιπο το οποίο καλύπτεται αυτοδίκαια 
από μελλοντικές καταβληθεισόμενες εισφορές, εφόσον 
αυτές προκόψουν. Ο συμψηφισμός του οφειλόμενου υπο¬ 
λοίπου με καταβληθείσες εισφορές θα γίνεται από την 
αρχαιότερη προς τη νεότερη χρονικά οφειλή. 

4. Επί καταβολής εισφοράς μεγαλύτερης από την 
οφειλόμενη, η καταβολή του υπερβάλλοντος ποσού δεν 
επιφέρει καμιά ασφαλιστική συνέπεια και επιστρέφεται 
άτοκα από το Ταμείο στο μέλος, εφόσον αυτό ζητηθεί από 
το μέλος, μετά από υποβολή σχετικής αίτησης. Σε περί¬ 
πτωση μη προσήκουσας αναζήτησης του υπερβάλλοντος 
ποσού εισφοράς, εντός μηνός από την καταβολή αυτού, 
το Ταμείο χρησιμοποιεί το ποσό αυτό για συμψηφισμό με 
μελλοντικές απαιτήσεις του ίδιου ή και λοιπών κλάδων.Το 
Ταμείο οφείλει να γνωστοποιεί τον ως άνω συμψηφισμό 
στο ασφαλισμένο μέλος. 

Άρθρο 31 
Παροχές 

1. Οι παροχές υγειονομικής περίθαλψης που συμπλη¬ 
ρώνει και βελτιώνει το Ταμείο αφορούν στη νοσηλεία σε 
Συμβεβλημένες και μη μετοΤαμείο Ιδιωτικές Κλινικές και 
Δημόσια Νοσοκομεία. Το ύψος και είδος των παροχών, 
οι προϋποθέσεις χορήγησης τους, οι συμβεβλημένες 
κλινικές, όπως εκάστοτε ισχύουν και τα εξαιρούμενα-μη 
καλυπτόμενα περιστατικά θα προβλέπονται και αναφέ- 
ρονται στον Κανονισμό ΠαροχώντουΤαμείου, όπως κάθε 
φορά ισχύει. 

2. Για κάθε αλλαγή του Κανονισμού Παροχών που μετα¬ 
βάλλει το ύψος και τη φύση των χορηγούμενων παροχών, 
απαιτείται έγκριση του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης και σύμφωνη 
γνώμη της Εθνικής Αναλογιστικής Αρχής. Τυχόν διευκρι¬ 
νιστικές αλλαγές και διορθώσεις του Κανονισμού, που 
δεν μεταβάλουν τη φύση και το ύψος των χορηγούμενων 
παροχών, θα κοινοποιούνται στις ως άνω Αρχές χωρίς να 

απαιτείται διαδικασία έγκρισης από το Υπουργείο ούτε 
και η σύμφωνη γνώμη της Εθνικής Αναλογιστικής Αρχής. 

3. Στο πλαίσιο συμφωνιών με ιδιωτικές κλινικές ή δίκτυα 
συνεργαζόμενων διαγνωστικών κέντρων και ιατρείων, 
το Ταμείο έχει τη διακριτική ευχέρεια να παρέχει προς 
τα ασφαλισμένα μέλη του και καλύψεις πρωτοβάθμιας 
περίθαλψης. Οι παροχές πρωτοβάθμιας περίθαλψης, 
όπως εκάστοτε ισχύουν, θα προβλέπονται και αναφέρο- 
νται στον Κανονισμό Παροχών του Ταμείου, όπως κάθε 
φορά ισχύει. 

4. Η συμπλήρωση και βελτίωση των παροχών υγειονο¬ 
μικής περίθαλψης οφείλει να γίνεται σταδιακά και λελο¬ 
γισμένα, έχοντας υπόψη: 

- Τους πόρους του Ταμείου και το αντίστοιχο αποθε- 
ματικό του. 

-Το πλήθος και τη σύνθεση των μελών του, ως προς το 
φύλο (π.χ. μητρότητα), την ηλικία και τη «νοσηρότητα» 
τους (ιστορικό προγενέστερων παθήσεων, αναγκαιότητα 
νοσηλείας τους). 

- Την καθυστέρηση εναρμόνισης των παροχών του 
Κύριου Φορέα Ασφάλισης με τις ιδιαιτερότητες και το 
κόστος των εξελίξεων της ιατρικής επιστήμης. 

5. Η διοίκηση του Ταμείου προβαίνει σε ειδικές συμ¬ 
φωνίες με όσο το δυνατόν περισσότερες ενδιαφερόμε- 
νες Υγειονομικές Μονάδες, κυρίως εντός αλλά και εκτός 
Ελλάδος, με στόχους: 

-Τη διευκόλυνση των μελών του Ταμείου όσον αφορά 
στις διαδικασίες εμπλοκής του Κύριου Φορέα Ασφάλισης 
στις αντίστοιχες δαπάνες νοσηλείας και αμοιβές χειρουρ¬ 
γών, αναισθησιολόγων και λοιπών θεραπόντων ιατρών 
της Υγειονομικής Μονάδας. 

-Τη βελτίωση των παρεχόμενων νοσηλευτικών υπηρε¬ 
σιών που τυχόν έχει συμφωνήσει η Υγειονομική Μονάδα 
με τον Κύριο Φορέα Ασφάλισης. 

-Την εκλογίκευση του κόστους παροχών υγειονομικής 
περίθαλψης που τελικά θα βαρύνει το Ταμείο ή/και το 
ασφαλισμένο μέλος και ιδιαίτερα τις αμοιβές χειρουρ¬ 
γών, αναισθησιολόγων και λοιπών θεραπόντων ιατρών 
που απασχολούνται ή συνεργάζονται με τις Υγειονομικές 
Μονάδες. 

Άρθρο 32 

Διαδικασία συμμετοχής του Ταμείου 

στις δαπάνες νοσηλείας 

Η συμμετοχή του Ταμείου στις δαπάνες νοσηλείας νο- 
σηλευθέντος μέλους, μετά την αφαίρεση του προβλεπο- 
μένου από τον Κανονισμό Παροχών ποσού απαλλαγής 
έως και 100% αναλόγως της θέσης νοσηλείας και του νο¬ 
σηλευτικού ιδρύματος που έχει επιλεχθεί ή η χορήγηση 
επιδομάτων, γίνεται απευθείας μόνο μέσω συμβεβλημέ¬ 
νης Ιδιωτικής Κλινικής ή απολογιστικά από το Ταμείο σε 
κάθε άλλη περίπτωση.Τα απαιτούμενα δικαιολογητικά και 
η διαδικασία αποζημίωσης προσδιορίζονται αναλυτικά 
στον Κανονισμό Παροχών του Ταμείου. 

Άρθρο 33 

Προϋποθέσεις χορήγησης παροχών 

1. Οι συμπληρωματικές παροχές αποζημίωσης δαπα¬ 
νών δευτεροβάθμιας περίθαλψης του Ταμείου προς τα 


ασφαλισμένα του μέλη για τις περιπτώσεις νοσηλειών 
σε ιδιωτικές κλινικές προσφέρονται, μόνο εφόσον αυτά 
έχουν προβεί σε όλες τις απαραίτητες διαδικαστικές 
ενέργειες που απαιτεί ο Κύριος Φορέας Ασφάλισης για 
τη μερική ή ολική εκκαθάριση των αντίστοιχων δαπανών 
της νοσοκομειακής τους περίθαλψης. Η τήρηση της ως 
άνω διαδικασίας είναι υποχρεωτική προκειμένου να κα¬ 
ταβληθεί στα ασφαλισμένα μέλη παροχή εκ του Ταμείου. 

2. Τα ασφαλισμένα μέλη του Ταμείου οφείλουν να δη¬ 
λώνουν εγκαίρως το σχετικό περιστατικό στο Ταμείο. Σε 
κάθε περίπτωση, οι αξιώσεις των μελών για τη χορήγηση 
των παροχών παραγράφονται μετά την πάροδο χρονικού 
διαστήματος ενός (1) έτους από την ημερομηνία λήξης 
της νοσηλείας, εφόσον τα μέλη δεν έχουν προσκομίσει 
τα απαραίτητα δικαιολογητικά για αποζημίωση εντός του 
οριζόμενου ως άνω διαστήματος με δική τους υπαιτιό¬ 
τητα. 

3. Προϋπόθεση καταβολής οποιοσδήποτε παροχής 
(δαπάνης ή επιδόματος) από το Ταμείο προς τον ίδιο τον 
ασφαλισμένο (κύριο ή εξαρτώμενο μέλος) ή/και προς τυ¬ 
χόν συμβεβλημένες με το Ταμείο κλινικές είναι η εμπρό¬ 
θεσμη εξόφληση των μηνιαίων ασφαλιστικών εισφορών 
του κλάδου κατά τα οριζόμενα στο παρόν καταστατικό. Σε 
περίπτωση επέλευσης ασφαλιστικού γεγονότος σε χρόνο 
κατά τον οποίο εκκρεμεί ανεξόφλητο υπόλοιπο εισφορών, 
το οποίο δεν υπερβαίνει εισφορές δύο (2) μηνών, το Τα¬ 
μείο, κατ' εξαίρεση, δύναται να καλύψει το ασφαλιστικό 
γεγονός, υπό την προϋπόθεση ότι ο ασφαλισμένος θα 
προβεί προηγουμένως σε εξόφληση του υπολοίπου της 
οφειλής προς το Ταμείο. 

4. Στην περίπτωση που δεν υπάρχουν διαθέσιμα απο- 
θεματικάστοΤαμείο κατά τη στιγμή της εκκαθάρισης της 
σχετικής αποζημίωσης το Δ.Σ. με απόφαση του δύναται, 
να: α) καταβάλλει το πλήρες ποσό αποζημίωσης σε δόσεις 
με βάση συγκεκριμένο χρονοδιάγραμμα ή β) αναβάλλει 
την καταβολή της σχετικής αποζημίωσης μέχρι την επα- 
νάκτηση των απαιτούμενων διαθέσιμων. 

Άρθρο 34 

Αναπροσαρμογή ή τρόπος μεταβολής των παρο¬ 
χών 

Οι παροχές που χορηγεί το Ταμείο ισχύουν για την εκά¬ 
στοτε οικονομική χρήση και δύνανται να μεταβάλλονται 
και αναπροσαρμόζονται με την έναρξη κάθε οικονομι¬ 
κής χρήσης ή όποτε αυτό κρίνεται απαραίτητο, μετά από 
σχετική απόφαση του Δ.Σ. Κάθε σχετική μεταβολή ή ανα¬ 
προσαρμογή χρήζει έγκρισης του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης, μετά 
από σύμφωνη γνώμη της Εθνικής Αναλογιστικής Αρχής. 

Άρθρο 35 

Περιορισμός Λειτουργικού Κόστους Κλάδου 

Λοιπών Παροχών 

Το σύνολο των εισφορών προς κάλυψη των λειτουργι¬ 
κών δαπανών του Κλάδου Λοιπών Παροχών ανέρχεται σε 
ποσοστό 11,5% επί του συνόλου των ετησίων εισφορών 
του Κλάδου, με ελάχιστο ετήσιο ποσό τις 95.000 ευρώ και 
διατίθεται για το σχηματισμό ίδιων κεφαλαίων του Κλά¬ 
δου προς κάλυψη των εξόδων διαχείρισης του. Τα προ- 

ηγουμένως αναφερθέντα ποσοστά και ελάχιστο ετήσιο 
ποσό τροποποιούνται με αναλογιστική μελέτη, κατόπιν 
έγκρισης του Υπουργείου Εργασίας, Κοινωνικής Ασφάλι¬ 
σης και Κοινωνικής Αλληλεγγύης, ύστερα από σύμφωνη 
γνώμη της Εθνικής Αναλογιστικής Αρχής. 

ΚΕΦΑΛΑΙΟ 7 

ΤΕΧΝΙΚΑ ΑΠΟΘΕΜΑΤΑ, ΕΠΕΝΔΥΣΕΙΣ, 

ΠΕΡΙΘΩΡΙΟ ΦΕΡΕΓΓΥΟΤΗΤΑΣ ΚΑΙ ΑΝΤΑΣΦΑΛΙΣΗ 

Άρθρο 36 

Τεχνικά Αποθέματα και τρόπος επένδυσής τους - 

Περιθώριο Φερεγγυότητας 

Για τη δημιουργία τεχνικών αποθεμάτων ανά κλάδο, τον 
τρόπο επένδυσης τους και τον σχηματισμό περιθωρίου 
φερεγγυότητας, το Ταμείο εφαρμόζει τις διατάξεις της 
εκάστοτε ισχύουσας νομοθεσίας. 

Άρθρο 37 

Αντασφάλιση 

Ι.ΤοΤαμείο δύναται να συνάψει σύμβαση αντασφαλι- 
στικής κάλυψης, η αναγκαιότητα της οποίας τεκμηριώ¬ 
νεται από σχετική μελέτη που λαμβάνει υπόψη τη φύση 
και το μέγεθος των κινδύνων καθώς και το πλήθος των 
καλυπτόμενων μελών. Η αντασφαλιστική κάλυψη παρέ¬ 
χεται από εταιρία που διατηρεί άδεια διενέργειας αντα- 
σφαλιστικών συμβάσεων. 

2. Όλες οι αντασφαλιστικές συμβάσεις και συνοπτικό 
σημείωμα με τα βασικά χαρακτηριστικά τους υποβάλ¬ 
λονται στην Εθνική Αναλογιστική Αρχή, ενώ το σχήμα 
αντασφάλισης πρέπει να λαμβάνεται υπόψη κατά την 
εκπόνηση των αναλογιστικών μελετών. 

ΚΕΦΑΛΑΙΟ 8 

ΟΙΚΟΝΟΜΙΚΗ ΔΙΑΧΕΙΡΙΣΗ 

Άρθρο 38 

Οικονομική διαχείριση 

1. Η οικονομική χρήση του Ταμείου αρχίζει την 1 η Ια¬ 
νουάριου και λήγει την 31 η Δεκεμβρίου κάθε έτους. 

2. Οι εφαρμοστέες λογιστικές μέθοδοι και τα βιβλία που 
τηρούνται καθορίζονται με απόφαση του Δ.Σ., η οποία 
λαμβάνεται με απόλυτη πλειοψηφία των μελών του. Ως 
προς τη λογιστική οργάνωση ακολουθείται η εκάστοτε 
ισχύουσα νομοθεσία. 

3. Για κάθε δαπάνη απαιτείται προηγούμενη απόφαση 
ή άμεση έγκριση του Δ.Σ., η οποία λαμβάνεται με πλειο¬ 
ψηφία των 3/4 του συνόλου των μελών του, ενώ για κάθε 
οικονομική συναλλαγή το Ταμείο νομιμοποιείται και δε¬ 
σμεύεται με τις υπογραφές συγχρόνως του Προέδρου και 
του Ταμία. Ο Εσωτερικός Κανονισμός μπορεί να θέτει κά¬ 
ποιο όριο ποσού πληρωμής, άνω του οποίου απαιτείται και 
απόσπασμα πρακτικών του Δ.Σ. που θα υπογράφεται από 
τον Πρόεδρο και τουλάχιστον άλλα τρία (3) μέλη του Δ.Σ. 

4. Το Δ.Σ. ορίζει ορκωτούς ελεγκτές. Ο ορκωτός ελε¬ 
γκτής είναι φυσικό πρόσωπο που διαθέτει τη σχετική δι¬ 
απίστευση και ασκεί το επάγγελμα του ως μέλος εταιρεί¬ 
ας Ορκωτών Ελεγκτών - Λογιστών. Ο ορκωτός ελεγκτής 
ελέγχει την αρτιότητα των οικονομικών καταστάσεων 
και τη συμβατότητα τους με τις σχετικές απαιτήσεις της 


νομοθεσίας σχετικά με την λογιστική απεικόνιση. Ελέγχει 
τις ετήσιες οικονομικές καταστάσεις και στοιχεία και συ¬ 
ντάσσει έκθεση στην οποία δίνει και την εκτίμηση του για 
την οικονομική κατάσταση και τη διαχείριση του Ταμείου 
σε πνεύμα πλήρους ανεξαρτησίας. Υποβάλλει έκθεση στο 
Δ.Σ. για την οικονομική κατάσταση και τη διαχείριση του 
Ταμείου μία φορά το χρόνο και όταν το Δ.Σ. το ζητήσει, 
κατόπιν αιτήματος του 1 /3 των μελών του Δ.Σ. ή με από¬ 
φαση της Ε.Ε. Κατά τη διάρκεια άσκησης των καθηκόντων 
του αναφέρει αμελλητί στο Δ.Σ. συγκεκριμένα γεγονότα 
τα οποία μπορούν να έχουν συγκεκριμένη αρνητική επί¬ 
πτωση στην οικονομική κατάσταση ή αρνητικό αντίκτυπο 
στην οικονομική κατάσταση ή τη διοικητική και λογιστική 
οργάνωση του Ταμείου. Τέλος, ο ορκωτός ελεγκτής δεν 
μπορεί να ασκήσει τα καθήκοντα του αναλογιστή, ούτε 
του υπεύθυνου της διαχείρισης κινδύνων ή του εσωτερι¬ 
κού ελεγκτή μέσα στο Ταμείο. 

5. Με απόφαση του Δ.Σ. του Ταμείου, η οποία λαμβάνε- 
ται με πλειοψηφία των 3/4 του συνόλου των μελών του, 
είναι δυνατόν ως διαχειριστής επενδύσεων και θεματο- 
φύλακας να ορίζεται φορέας που έχει την προσήκουσα 
άδεια λειτουργίας, είτε στην Ελλάδα είτε σε άλλο κράτος 
της Ευρωπαϊκής Ένωσης. 

Άρθρο 39 

Επενδυτική Επιτροπή 

1. Με απόφαση Δ.Σ. του Ταμείου, η οποία λαμβάνεται 
με πλειοψηφία των 3/4 του συνόλου των μελών του, συ- 
στήνεται και λειτουργεί Επενδυτική Επιτροπή, η οποία χα- 
ράσσει την επενδυτική πολιτική του Ταμείου και υποβάλει 
προτάσεις προςτη διοίκηση τουΤαμείου σε θέματα επεν¬ 
δυτικής πολιτικής, ορίων επενδύσεων και σύνθεσης χαρ¬ 
τοφυλακίου. Ειδικότερα, η Επενδυτική Επιτροπή λειτουρ¬ 
γεί με βάση τα οριζόμενα στις διατάξεις της παραγράφου 
1.2.δ. του άρθρου 1 του Κεφαλαίου Δ της υπουργικής 
απόφασης Φ. 51010/οικ/1893/15 «Κανονισμός Δεοντο¬ 
λογίας και Καλών Πρακτικών λειτουργίας των Ταμείων 
Επαγγελματικής Ασφάλισης», όπως κάθε φορά ισχύει. 

2. Τα προτεινόμενα από το Δ.Σ. μέλη της Επενδυτικής 
Επιτροπής, υπόκεινται σε αξιολόγηση ως προς την απαι- 
τούμενη αξιοπιστία και επαγγελματική τους εμπειρία από 
την Επιτροπή Κεφαλαιαγοράς βάσει της παραγράφου 
1.2.δ. του άρθρου 1 του Κεφαλαίου Δ της υπουργικής 
απόφασης Φ. 51010/οικ/1893/15, όπως κάθε φορά ισχύει. 

Άρθρο 40 

Απαγόρευση απόκτησης Περιουσιακών Στοιχείων 

Απαγορεύεται και είναι απολύτως άκυρη η απόκτηση 
από το Ταμείο οποιοσδήποτε περιουσιακού στοιχείου, 
εφόσον πωλητές είναι μέλη του Διοικητικού Συμβουλίου 
ή της Επενδυτικής Επιτροπής, σύζυγοι ή συγγενείς μέχρι 
και του δεύτερου βαθμού εξ αίματος ή εξ αγχιστείας των 
προσώπων αυτών, καθώς και εταιρείες στις οποίες τα ως 
άνω πρόσωπα είναι ιδρυτές, μέτοχοι ή εταίροι που εκπρο¬ 
σωπούν το 1/20 του κεφαλαίου των εν λόγω εταιρειών.Το 
ίδιο ισχύει αν ο πωλητής απέκτησε το στοιχείο που μετα¬ 
βιβάζεται από κάποιο από τα ως άνω πρόσωπα εντός των 
προηγούμενων δώδεκα (12) μηνών από τη μεταβίβαση. 

ΚΕΦΑΛΑΙΟ 9 

ΔΙΑΔΟΧΙΚΗ ΑΣΦΑΛΙΣΗ 

Άρθρο 41 

Συνυπολογισμός Χρόνου Διαδοχικής Ασφάλισης 
Σε περίπτωση διαδοχικής ασφάλισης σε περισσότερα 
Ταμεία Επαγγελματικής Ασφάλισης της Ελλάδας ή κρατών 
μελών της Ευρωπαϊκής Ένωσης, εφαρμόζονται οι διατά¬ 
ξεις του άρθρου 7, παρ. 10 και 11 του ν. 3029/2002 όπως 
ισχύουν, των κατ’ εξουσιοδότηση του ανωτέρω νόμου 
υπουργικών αποφάσεων περί διαδοχικής ασφαλίσεως 
στα ΤΕΑ, καθώς και των γενικότερων νόμων και Οδηγιών 
ή Κανονισμών της Ε.Ε., όπως εκάστοτε ισχύουν. 

ΚΕΦΑΛΑΙΟ 10 

ΛΟΓΙΣΤΙΚΗ ΟΡΓΑΝΩΣΗ 

Άρθρο 42 

Λογιστική Οργάνωση του Ταμείου 
Κάθε θέμα που αφορά την τήρηση λογιστικών βιβλίων 
και τη λογιστική οργάνωση του Ταμείου γενικότερα, ρυθ¬ 
μίζεται από τον Εσωτερικό Κανονισμό και την εκάστοτε 
ισχύουσα νομοθεσία. 

ΚΕΦΑΛΑΙΟ 11 

ΤΡΟΠΟΠΟΙΗΣΕΙΣ ΤΟΥ ΚΑΤΑΣΤΑΤΙΚΟΥ 

Άρθρο 43 

Τροποποίηση του καταστατικού 
Η αναθεώρηση ή τροποποίηση των όρων του παρόντος 
καταστατικού είναι δυνατή μόνο με απόφαση του Δ.Σ., η 
οποία λαμβάνεται με πλειοψηφία των 3/4 του συνόλου 
των μελών του, ήτοι με την ψήφο τουλάχιστον επτά (7) 
μελών του, με κατάρτιση σχετικού συμβολαιογραφικού 
εγγράφου και σύμφωνα με τις διατάξεις της παρ. 6 του 
άρθρου 7 του ν. 3029/2002, όπως ισχύει. 

Άρθρο 44 

Ενοποίηση 

1. Με απόφαση του Δ.Σ., η οποία λαμβάνεται με πλειο¬ 
ψηφία των 3/4 του συνόλου των μελών του, ήτοι με την 
ψήφο τουλάχιστον επτά (7) μελών του και με κατάρτιση 
σχετικού συμβολαιογραφικού εγγράφου, είναι δυνατή 
η ενοποίηση του Ταμείου με άλλα ομοειδή Ταμεία που 
λειτουργούν στην Ελλάδα ή σε άλλο κράτος μέλος της 
Ευρωπαϊκής Ένωσης, εφόσον τούτο κρίνεται σκόπιμο για 
την προάσπιση και επίτευξη των στόχων του Ταμείου. 

2. Για την ενοποίηση με άλλα ομοειδή ταμεία απαιτεί¬ 
ται καταχώριση του νέου καταστατικού στο Μητρώο του 
Υπουργείου Εργασίας Κοινωνικής Ασφάλισης και Κοινωνι¬ 
κής Αλληλεγγύης, όπως ο νόμος ορίζει. Από την καταχώριση 
αυτή το νέο Ταμείο υπεισέρχεται σε όλα τα δικαιώματα και 
τις υποχρεώσειςτωνΤαμείωνπου συγχωνεύτηκαν. Οι εκκρε¬ 
μείς δίκες συνεχίζονται από το νέοΤαμείο χωρίς διακοπή. 

Άρθρο 45 

Διάσπαση 

Με τους όρους του προηγούμενου άρθρου είναι δυ¬ 
νατή η διάσπαση του Ταμείου σε περισσότερα Ταμεία 
Επαγγελματικής Ασφάλισης (Ν.Π.Ι.Δ. μη κερδοσκοπικού 
χαρακτήρα), εφόσον πληρούνται οι σχετικές προϋποθέ¬ 
σεις του νόμου. 


Άρθρο 46 

Σύσταση ή συμμετοχή σε ομοσπονδίες 

1. Με απόφαση του Δ.Σ., η οποία λαμβάνεται με πλειο¬ 
ψηφία των 3/4 των παρόντων μελών, είναι δυνατή η συ¬ 
νεργασία του Ταμείου με άλλα ομοειδή Ταμεία και ομο¬ 
σπονδίες ομοειδών Ταμείων, επιχειρησιακές, κλαδικές ή 
άλλες, της ημεδαπής ή της Ευρωπαϊκής Ένωσης, εφόσον 
τούτο κρίνεται σκόπιμο για την προάσπιση και επίτευξη 
των στόχων του Ταμείου και για την καλύτερη απόδοση 
της επενδυτικής του πολιτικής. 

2. Με τους ίδιους όρους είναι δυνατή η συμμετοχή ή 
η προσχώρηση του Ταμείου σε ομοσπονδίες ομοειδών 
Ταμείων στην ημεδαπή ή στην Ευρωπαϊκή Ένωση, ως 
και η πρωτοβουλία σύστασης αντίστοιχης ομοσπονδίας 
Ταμείων Επαγγελματικής Ασφάλισης. 

Άρθρο 47 

Διάλυση του Ταμείου 

ΤοΤαμείο διαλύεται: 

α) στις περιπτώσεις που ορίζει ο νόμος ή 

β) με απόφαση του Δ.Σ., που λαμβάνεται κατά πλειο¬ 
ψηφία 3/4 των μελών αυτού, ί) όταν διαπιστωθεί με σχε¬ 
τική αναλογιστική μελέτη ότι το ύψος των αποθεματικών 
του δεν επαρκεί για να καλύψει τις χρηματοοικονομικές 
υποχρεώσεις του έναντι των ασφαλισμένων και των δικαι¬ 
ούχων παροχών και δεν μπορεί να ληφθεί κανένα άλλο 
πρόσφορο μέτρο με το οποίο να πιθανολογείται η κάλυψη 
αυτών των υποχρεώσεων και ϋ) όταν ο αριθμός των μελών 
του μειωθεί κάτω των εκατό (100). 

Άρθρο 48 

Εκκαθάριση 

1. Τη λύση του Ταμείου ακολουθεί η εκκαθάρισή του. 

2. Σε περίπτωση διάλυσης του Ταμείου, το προϊόν της 
εκκαθάρισης του Κλάδου Συνταξιοδοτικών Παροχών δι¬ 
ανέμεται στους ασφαλισμένους και στους δικαιούμενους 
να λάβουν την παροχή του κλάδου. Το ύψος των αξιώ¬ 
σεων των ασφαλισμένων προκύπτει με βάση την αξία 
των Ατομικών Λογαριασμών τους, μετά την αφαίρεση 
των εξόδων της εκκαθάρισης, ανεξάρτητα από την πλή¬ 
ρωση των προϋποθέσεων του άρθρου 24 του παρόντος 
καταστατικού, με την επιφύλαξη της παραγράφου 9 του 
παρόντος άρθρου. Το Διοικητικό Συμβούλιο του Ταμείου, 
ωστόσο, μπορεί να αποφασίσει αντί της διανομής του 
προϊόντος της εκκαθάρισης, τη μεταβίβαση του σε άλλο 
Ταμείο Επαγγελματικής Ασφάλισης, κατ’ εφαρμογή της 
ισχύουσας νομοθεσίας. Σε κάθε περίπτωση, τα παραπάνω 
πρόσωπα που επιθυμούν δικαιούνται την καταβολή της 
αξίας του Ατομικού Λογαριασμού τους, κατά τα οριζόμενα 
στο παρόν άρθρο. Οι αξιώσεις των παραπάνω προσώπων 
θεωρούνται ως απαιτήσεις κατά του Ταμείου, οι οποίες 
απογράφονται κατά την εκκαθάριση. Τυχόν ίδια κεφά¬ 
λαια που παραμένουν στον Κλάδο μετά την καταβολή 
του συνόλου των Συνταξιοδοτικών Παροχών διανέμονται 
στους ασφαλισμένους και δικαιούμενους να λάβουν την 
παροχή του Κλάδου, αναλογικά, λαμβανομένου υπόψη 
του ποσοστού του ατομικού τους λογαριασμού κατά το 
χρόνο λύσης του Ταμείου. 

3. Μέχρι να διοριστούν εκκαθαριστές, χρέη εκκαθαρι- 
στή εκτελεί ολόκληρο το Δ.Σ.τουΤαμείου. Εκκαθαριστές 

μπορούν να διοριστούν δύο (2) μέλη του Δ.Σ. τουΤαμείου 
που ασκούν όλες τις αρμοδιότητες, τις συναφείς προς τη 
διαδικασία και τον τρόπο της εκκαθάρισης. 

4.0 διορισμός εκκαθαριστών συνεπάγεται αυτοδικαίως 
την παύση εξουσίας Διοίκησης του Δ.Σ. και των μελών 
αυτού. 

5. Οι εκκαθαριστές οφείλουν από την ανάληψη των κα¬ 
θηκόντων τους να ενεργήσουν απογραφή της περιουσί¬ 
ας του Ταμείου και γενικότερα των απαιτήσεων και των 
υποχρεώσεων του, να συντάξουν Ισολογισμό και να προ- 
βούν σε κάθε απαραίτητη ενέργεια, μεριμνώντας για την 
εφαρμογή του άρθρου 8 του ν. 3029/2002, όπως ισχύει και 
των σχετικών υπουργικών αποφάσεων. Εάν η εκκαθάριση 
διαρκεί περισσότερο από ένα (1) έτος, οι εκκαθαριστές 
υποχρεούνται σε σύνταξη Ισολογισμού για κάθε έτος. Την 
ίδια υποχρέωση αναλαμβάνουν οι εκκαθαριστές και κατά 
τη λήξη της εκκαθάρισης. 

6. Ως προς τους εκκαθαριστές εφαρμόζονται ανάλογα 
οι διατάξεις για το Δ.Σ του Ταμείου. Οι συζητήσεις και οι 
αποφάσεις των εκκαθαριστών καταχωρίζονται περιλη¬ 
πτικά στο βιβλίο πρακτικών του Δ.Σ. 

7. Οι εκκαθαριστές οφείλουν να προβούν σε άμεση 
και ακώλυτη περάτωση των εκκρεμών υποθέσεων του 
Ταμείου, σε μετατροπή σε χρήμα της περιουσίας του Τα¬ 
μείου, σε εξόφληση των χρεών του και σε είσπραξη των 
απαιτήσεων του. Μπορούν δε να ενεργήσουν και νέες 
πράξεις, εφόσον με αυτές εξυπηρετούνται η εκκαθάριση 
και το συμφέρον τουΤαμείου. 

8. Κάθε ποσό που προέρχεται από οποιαδήποτε ρευ¬ 
στοποίηση κατατίθεται εντόκως σε πιστωτικό ίδρυμα. 
Κατά τα λοιπά εφαρμόζονται όσα προβλέπονται στο 
ν. 3029/2002, όπως ισχύει και στις εκάστοτε ισχύουσες 
σχετικές υπουργικές αποφάσεις. 

9. Από την ρευστοποιηθείσα περιουσία του Ταμείου 
(ασφαλιστική τοποθέτηση), μετά την αφαίρεση των εξό¬ 
δων της εκκαθάρισης και των αμοιβών των εκκαθαριστών, 
ικανοποιούνται προνομιακά και κατά προτεραιότητα ένα¬ 
ντι κάθε άλλου γενικού ή ειδικού προνομίου, εκτός και 
αν άλλως ορίζεται στη κρατούσα νομοθεσία, οι ασφα¬ 
λισμένοι για τις απαιτήσεις τους σε παροχές, με βάση τα 
υπόλοιπα του ατομικού τους λογαριασμού κατά τη λύση 
τουΤαμείου. 

10. Τυχόν υπόλοιπο περιουσίας που προκύπτει κατά 
τη λήξη της εκκαθάρισης στον Κλάδο Λοιπών Παροχών 
διανέμεται αναλογικά, μετά τη ρευστοποίηση του, στα 
ενεργά κυρίως ασφαλισμένα μέλη του Κλάδου, με βάση 
το συνολικό ποσό εισφορών που έχει καταβάλει έκαστο 
μέλος στον Κλάδο για τον ίδιο ή εξαρτώμενα μέλη του, 
καθ' όλη τη διάρκεια του ασφαλιστικού βίου. 

11. Εάν το Διοικητικό Συμβούλιο αποφασίσει κατά τη 
λήξη της εκκαθάρισης τη μεταβίβαση του προϊόντος δι¬ 
ανομής σε άλλο Ταμείο Επαγγελματικής Ασφάλισης, η 
περάτωση της εκκαθάρισης με μεταβίβαση γίνεται βάσει 
των όσων ορίζονται στη σχετική συμφωνία που καταρτί¬ 
ζεται μεταξύ των ταμείων. 

12. Το στάδιο της εκκαθάρισης δεν υπερβαίνει τα δύο 
(2) έτη, εκτός και αν προκόψει δικαστική διένεξη, οπότε 
δύναται να παραταθεί κατά δύο (2) επιπρόσθετα έτη. 


Άρθρο 49 

Μεταβατική Διάταξη 

Δικαιώματα ασφαλισμένων μελών και δικαιούχων 
παροχών, τα οποία σχετίζονται με την υπαγωγή στην 
ασφάλιση του Ταμείου, την υπαγωγή στον Κλάδο Συντα- 
ξιοδοτικών Παροχών, την υπαγωγή στον κλάδο Λοιπών 
Παροχών και αφορούν στις προϋποθέσεις ένταξης στην 
ασφάλιση και κτήσης της ιδιότητας του ασφαλισμένου ή 
του δικαιούχου παροχών δεν θίγονται, εφόσον κατά την 
δημοσίευση του παρόντος οι εν λόγω ασφαλισμένοι ή 
δικαιούχοι παροχών διατηρούν την ιδιότητα τους δυνά¬ 
μει διάταξης του καταστατικού που καταργείται ρητά ή 
σιωπηρά με την παρούσα τροποποίηση. 

Ο ανωτέρω εμφανισθείς δήλωσε υπεύθυνα σύμφωνα 
με τις διατάξεις του ν. 1599/1986 σε εμένα τη συμβολαι¬ 
ογράφο ότι η κατοικία του και η έδρα του Ταμείου είναι 
οι αναφερόμενες στην αρχή του παρόντος. 

Εγώ η συμβολαιογράφος υπενθύμισα στους εμφανι- 
σθέντες την υποχρέωση για δημοσίευση του παρόντος 
σύμφωνα με τον ν. 3029/2002. 

Γίνεται μνεία ότι σύμφωνα με το άρθρο 11 παρ. 4 του 
α.ν. 148/1967, όπως τροποποιήθηκε με την παρ. 2 του 
άρθρου 7 του ν.δ. 34/1968 και ερμηνεύτηκε με το άρθρο 
μόνο του ν.δ. 665/1970, η παρούσα πράξη απαλλάσσεται 
τελών χαρτοσήμου, δικαιωμάτων ή άλλων επιβαρύνσε¬ 
ων υπέρ του Δημοσίου ή τρίτων και ότι για την παρούσα 
σύμβαση βάσει του άρθρου 7 παρ. 2 του ν.δ. 34/1968 
δεν οφείλονται δικαιώματα υπέρ του Τ.Ν. ή του Τ.Π.Δ.Α. 

Σε βεβαίωση των παραπάνω συντάχθηκε το παρόν σε 
τριάντα δύο(32) φύλλα. Για δικαιώματα του παρόντος 
καθώς και για δικαιώματα έκδοσης δύο (2) αντιγράφων 
εισπράχθηκαν πεντακόσια σαράντα έξι (546,00)ευρώ, 
πλέον Φ.Π.Α 24% ευρώ 131,04. Επί της συμβολαιογραφι¬ 
κής αμοιβής έγινε παρακράτηση φόρου 20%, ήτοι εκατόν 
εννέα ευρώ και είκοσι λεπτά (109,20). Επικολλήθηκε τέλος 
μεγαροσήμου 2,00 ευρώ για το πρωτότυπο και 2,00 ευρώ 
για το κάθε αντίγραφο, συνεπώς το καθαρό πληρωτέο 
ποσό ανέρχεται σε 573,84 ευρώ. Το παρόν διαβάστηκε 
καθαρά και μεγαλόφωνα στον εμφανισθέντα, ο οποίος το 
άκουσε, το βεβαίωσαν και συμφώνησε με το περιεχόμενο 
του, και υπογράφεται από αυτόν, με την ιδιότητα με την 
οποία παρίστανται, και εμένα τη συμβολαιογράφο όπως 
ο νόμος ορίζει. 

Ο Εμφανισθείς Η Συμβολαιογράφος 

[υπογραφή] (Τ.Σ.) ΜΑΡΙΑ ΑΔΑΜΟΥ 

Ακριβές αντίγραφο 

Αθήνα αυθημερόν 

Η Συμβολαιογράφος 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήσεως. 

Η απόφαση αυτή και το επισυναπτόμενο καταστατικό 
να δημοσιευθεί στην Εφημερίδα της Κυβερνήσεως. 

Αθήνα, 9 Ιανουάριου 2019 

Ο Υφυπουργός 


ΑΝΑΣΤΑΣΙΟΣ ΠΕΤΡΟΠΟΥΛΟΣ 

